Paramos priemonių, gerinančių ambulatorinių sveikatos priežiūros paslaugų prieinamumą Šiaulių rajone įgyvendinimas

Viešoji įstaiga Šiaulių rajono pirminės sveikatos priežiūros centras

Nacionalinio visuomenės sveikatos centro prie Sveikatos apsaugos ministerijos Šiaulių departamento duomenimis, sergamumas šia infekcine liga Šiaulių rajone nuo 2007 m. viršija Lietuvos Respublikos vidurkį. Bendras sergamumo rodiklis 4,2 atvejai 10 tūkst. gyventojų, o šalies —3,3 atvejai 10 tūkst. gyventojų. Tuberkuliozės problema Šiaulių rajono gyventojams yra labai aktuali.  Sergantys asmenys dažnai vengia vartoti gydymui būtinus vaistus, todėl ilgėja ligos gydymo laikotarpis ir atsiranda galimybė ligai dar labiau plisti. Siekiant spręsti šias problemas, tuberkulioze sergantys  asmenys bus skatinami suvartoti jiems skirtus vaistus, medikui atvykstant į paciento namus, organizuojant socialinę paramą maistu, bus pasiekta, kad pacientai turėtų galimybę maitintis sočiai ir sveikai, taip bus  sėkmingai užbaigtas ligonių ambulatorinis gydymas.


Socialinio būsto plėtra Varėnos rajone

Varėnos rajono savivaldybės administracija

Projektu siekiama prisidėti prie Varėnos rajono savivaldybės socialinio būsto fondo plėtros. Projekto įgyvendinimo metu bus įsigyti 37 vnt. socialinių būstų Varėnos rajono savivaldybėje. Projekto įgyvendinimo metu 20 socialinių būstų numatoma aprūpinti būtina įranga, t. y. elektrinėmis arba dujinėmis viryklėmis (su orkaitėmis). Tikimasi, kad įgyvendinus projektą, bus padidintas Varėnos rajono savivaldybės socialinio būsto fondas bei socialinio būsto prieinamumas pažeidžiamiausioms gyventojų grupėms, pagerės minėtų asmenų gyvenimo kokybė, integracija į darbo rinką.

Kasmet per 30 dienų praėjus kiekvieniems metams po projekto finansavimo pabaigos


Integrinių grandynų induktyvumo ričių kokybės didinimo ir apsauginių ekranų konstrukcijų tyrimas

Vilniaus Gedimino technikos universitetas

Šiuolaikinio belaidžio tinklo infrastruktūra sparčiai vystosi ir išvystyti 4G tinklai tiesia kelią naujos kartos 5G ryšio sistemoms. 5G yra kitas šuolis belaidžio ryšio evoliucijoje, kuris perkelia esamą telekomunikacijų pramonę į kitą, aukštesnį lygį. Ši nauja technologija užtikrina ypač mažą vėlinimo laiką, ypač didelės spartos ryšį tarp įrenginių bei sukuria uždarą įrenginių ekosistemos duomenų apdorojimą, kuris savo ruoštu teigiamai paveiks kitų pasaulio pramonės šakų vystymąsi. Radijo dažninių (RF) schemų efektyvumas tiesiogiai įtakoja bet kurio siųstuvo-imtuvo efektyvumą, todėl atsirandantis 5G korinis tinklas reikalauja naujų schemotechninių sprendimų bei elementų/komponentų efektyvumo didinimo kelių. Viena iš pagrindinių priežasčių, ribojančių integrinių grandynų induktyvinių ričių kokybės faktorių (angl. Q-factor) yra santykinai maža silicio padėklo varža, lemianti atsirandančius energetinius nuostolius silicio padėkle. Šie energetiniai nuostoliai atsiranda tekant per silicio padėklą magnetinio lauko sukariamoms sūkurinėms srovėms. Šiems nuostoliams sumažinti būtina ant silicio paviršiaus formuoti apsauginius ekranus. Daugelis projektuotojų bei integrinių grandynų gamintojų šių ekranų būtinumą ignoruoja, o kiti naudoja paprastus, ištisinio metalo ekranus, kurie tik minimaliai sumažina silicio padėkle generuojamus energetinius nuostolius. Todėl būtini induktyvumo ričių ekranų konstrukciniai tyrimai, leidžiantys maksimaliai padidinti kokybės faktorius. Tad šio projekto ir praktikos tikslas yra pagerinti studento mokslinių tyrimų vykdymo gebėjimus bei atlikti tyrimus šiuolaikinių integrinių grandynų induktyvumo ričių kokybės didinime bei naujų konstrukcijų paieškose, kurias būtų galima naudoti kuriant dabarties ir ateities 5G ryšio sistemas.


Perspektyvinių eksporto sektorių konkurencingumo didinimas tikslinėse rinkose

Projekto tikslas – didinti MVĮ lietuviškos kilmės prekių ir paslaugų perspektyvinių sektorių eksportą nustatant perspektyvinių sektorių tikslines rinkas, paruošiant strategijas šioms rinkoms bei  įgyvendinant rinkodaros priemones. Projekto įgyvendinimo metu bus nustatyti 6 perspektyviniai sektoriai ir identifikuota po 2 tikslines, kiekvieno iš jų, eksporto rinkas, parengtos 6 perspektyvinių sektorių eksporto strategijos tikslinėse rinkose ir įvykdytos pilotinės perspektyvinių sektorių eksporto strategijų priemonės tikslinėse rinkose. Projektu siekiama prisidėti prie Lietuvos įmonių tarptautinio konkurencingumo didinimo ir vieningo šalies įvaizdžio formavimo pasirinktuose perspektyviniuose sektoriuose tikslinėse rinkose.


EMBL partnerio institucija

Vilniaus universiteto Gyvybės mokslų centre (VU GMC) bus įkurta Europos molekulinės biologijos laboratorijos (EMBL), kurios nare nuo 2019 metų yra Lietuva, partnerio institucija, kurioje bus vykdomi fundamentiniai ir taikomieji moksliniai tyrimai genomo redagavimo CRISPR technologijos plėtojimo tematikomis, įtvirtinant Lietuvos mokslininkų atradimus šioje srityje. Projekto apimtyje bus sukurtas mokslinis darinys, kurį sudarys aukšto tarptautinio lygio mokslininkų grupės, kurios vykdys mokslinius tyrimus tematinėse kryptyse, susijusiose su CRISPR-Cas9 technologijų taikymu įvairiose biomedicinos, biotechnologijų ir gamtos mokslų srities tyrimuose, taip pat  skaičiuojamosios biologijos kryptyje, kuri turėtų vystyti ir suteikti galimybę naudotis virtualia genominių tyrimų infrastruktūra. Taip pat bus įsigyta moksliniams tyrimams vykdyti reikalinga moderni ir specializuota  laboratorinė įranga, kuri reikšmingai sustiprins VU GMC mokslinės infrastruktūros potencialą. Projektas prisidės prie šalies mokslinių kompetencijų tarptautiniu mastu didinimo ir inovacinio potencialo skatinimo sveikatos technologijų ir biotechnologijų kryptyje.Projekto įgyvendinimo metu bus pritraukti aukštos kvalifikacijos tarptautiniai specialistai, kurie inicijuos ir plėtos naujas genomo redagavimo tyrimų kryptis bei technologijas, bus sudarytos palankios sąlygos tarptautiniam bendradarbiavimui, įdiegti šiuolaikine tarptautine gerąja praktika paremti mokslo institucijos veiklos organizavimo ir valdymo modeliai bei užtikrinta tarptautinė kuriamų žinių sklaida.

mišrus PVM, kurį galima kompensuoti iš valstybės biudžeto finansų ministro nustatyta tvarka


Į pagalbą jaunam verslui Švenčionių mieste

Švenčionių rajone verslo ūkio subjektų skaičius, tenkantis 1.000-iui gyventojų yra mažiausias tarp Vilniaus apskrities savivaldybių:  verslo ūkio subjektų skaičius rajone tenkantis 1.000-iui gyventojų sudarė 40 proc. šalies ir 30 proc. Vilniaus apskrities rodiklio.Projekto tikslas – skatinti verslo plėtrą Švenčionių mieste ir  pagerinti gyventojų įsidarbinimo galimybes. Projekto tikslui pasiekti keliamas uždavinys – teikti pagalbą verslo pradžiai Švenčionių mieste. Uždavinio įgyvendinimui numatomos veiklos:1.  mokymai aktualiais klausimais jauno verslo subjektams;2.  jauno verslo subjektų konsultavimas;3. verslo pradžiai reikalingų priemonių suteikimas naudoti jauno verslo subjektams.Bus suorganizuotos 6 mokymų sesijos po 2 dienas skirtos asmeninių ir verslumo gebėjimų ugdymui;suteikta 700 valandų konsultacijų (metodinė pagalba mokesčių ir teisės klausimais, finansavimo šaltinių paieška, licencijavimas, atitiktis priešgaisrinės ir darbo saugos, sanitariniams ir kt. reikalams, klientų paieška);šešiems jauno verslo subjektams suteiktos priemonės verslo pradžiai.

Kasmet per 30 dienų nuo kalendorinių metų pabaigos


Vyresnio amžiaus žmonių įtraukties didinimas

Lietuvoje dėl emigracijos ir neigiamos natūralios gyventojų kaitos mažėja bendras šalies gyventojų skaičius. Per pastaruosius 12 metų gyventojų šalyje sumažėjo 17,8 proc. (daugiausia visuomenė prarado emigravusius darbingo amžiaus asmenis). To pasėkoje, sensta visuomenė. Senstanti visuomenė daro neigiamą poveikį socialinės apsaugos, sveikatos ir švietimo sistemoms, nes senėjant darbo jėgai finansinės įplaukos į šias sistema mažėja, o išlaidų poreikis didėja.Siekiant spręsti aukščiau nurodytas problemas, projekto metu numatoma tikslinei grupei suteikti kompleksą visų paslaugų, didinančių tikslinės grupės asmenų dalyvavimą darbo rinkoje ir savanoriškoje veikloje. Paslaugų kompleksas apims motyvacijos veikti, mokytis ir dirbti stiprinimą, asmens poreikių vertinimą, individualų motyvavimą, darbinių įgūdžių ugdymą, bendrųjų įgūdžių (užsienio kalbos, IT, socialinių ir pilietinių gebėjimai  ir t.t.) ugdymą, psichologinę pagalbą, įtraukimą į savanorišką veiklą, konsultavimą ir informavimą, paramą vykdant savanorišką veiklą. Projekto įgyvendinimo metu taip pat vyks švietėjiškų veiklų ir informacijos sklaidos, skirtos vyresnio darbingo amžiaus asmenų potencialui skatinti, motyvuoti veikti ir kt. organizavimas. Projektas bus įgyvendinamas 5iose Vilniaus apskrities savivaldybėse. Pareiškėjas pats priims projekto dalyvius atlikti savanorišką veiklą, tokiu būdu bus tiesiogiai sprendžiamos projekto tikslinės grupės reintegracijos į visuomenę, bei savęs suvokimo, kaip dar galinčio daug ką nuveikti ir atnešti daug naudos visuomenėje problemos.


Tauragės rajono savivaldybės administracija

Projektu "Pėsčiųjų ir dviračių tako įrengimas iki Norkaičių gyvenvietės" yra sprendžiama judumo paklausos problema Tauragėje.  Įgyvendinant projektą ir įrengiant 1 ,4 km taką, siekiama skatinti pėsčiųjų ir dviratininkų srautus tarp Tauragės ir Norkaičių gyvenvietės. Taip skatinama naudoti aplinkai nekenksmingas transporto priemones. Sutvarkyta susisiekimo infrastruktūra pagerins vietos gerbūvį, bus pagerinta socialinė ir aplinkosauginė kaimo aplinka. Dviračių bei pėsčiųjų takas aktualus vaikams ir jaunimui, taip pat ir suaugusiems asmenims. Įgyvendinti darbai didins visų kaimo gyventojų bei svečių saugumą bei greitesnio ir patogesnio susisiekimo galimybes, prisidės prie aplinkos taršos mažinimo.


Panevėžio rajono savivaldybės administracija

Projekto „Kompleksinių paslaugų šeimai teikimas Panevėžio rajono savivaldybėje“ tikslas – sudaryti sąlygas Panevėžio rajono savivaldybėje gyvenančioms šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos ir siekiant įgalinti šeimą įveikti iškilusius sunkumus ir krizes bei padėti derinti šeimos ir darbo įsipareigojimus. Projekto įgyvendinimo metu planuojama kompleksiškai vykdyti pozityvios tėvystės mokymus, teikti psichosocialinę pagalbą, šeimos įgūdžių ugdymo ir sociokultūrines, vaikų priežiūros, pavėžėjimo bei asmeninio asistento paslaugas. Paslaugų teikimo šeimai koordinavimas ir organizavimas vyks „vieno langelio“ principu. Siekiama, jog projekto įgyvendinimo metu teikiamomis paslaugomis pasinaudotų 2196 Panevėžio rajono gyventojai.


Modulio studijos ekonomikos ir verslumo mokytojams

"ISM Vadybos ir ekonomikos universitetas", UAB

Projekto tikslas - sudaryti galimybes mokytojams įgyti reikiamų žinių bei kvalifikaciją dėstyti ekonomikos ir verslumo dalyką bendrojo ugdymo ir profesinėse mokyklose. Tikslui pasiekti bus organizuojama 90 ECTS kreditų apimties modulio studijų programa pagal „Ekonomikos ir duomenų analitikos“ bakalauro studijų programą. Numatoma, kad pedagogams skirtoje programoje studijuos 136 dalyviai, iš kurių ne mažiau, kaip 109 atsiskaitys už visus dalykus ir įgis ekonomikos ir verslumo mokytojo kvalifikaciją.


Projekto „Kompleksinės paslaugos šeimai Lazdijų rajono savivaldybėje“ tikslas – pasiūlyti, suteikti bei sudaryti sąlygas „vieno langelio“ principu savivaldybės šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos, siekiant įgalinti šeimą įveikti iškilusias krizes bei derinti šeimos ir darbo įsipareigojimus. Šiam tikslui pasiekti Lazdijų rajono savivaldybės gyventojams bus vykdomos šios veiklos: paslaugų teikimo koordinavimas užtikrinant „vieno langelio“ principą; psichosocialinė pagalba; mediacijos paslaugos; šeimos įgūdžių ugdymas ir sociokultūrinės paslaugos; pozityvios tėvystės mokymai; vaikų priežiūra; asmeninio asistento paslauga. Bendruomeniniai šeimos namai organizuos ir koordinuos paslaugas šeimai bei teiks informaciją, konsultacijas tikslinei grupei apie teikiamas kompleksines paslaugas šeimai bei kitas aktualias teikiamas paslaugas savivaldybėje, vykdomas programas, vykdys įtraukimo į šias paslaugas priemones.  Psichosocialinės pagalbos, meditacijos, šeimos įgūdžių ugdymo ir sociokultūrines paslaugas, pozityvios tėvystės mokymus, vaikų priežiūrą vykdys nevyriausybinė organizacija – projekto partneris Varnėnų kaimo bendruomenė. Asmeninio asistento paslaugą teiks Lazdijų rajono neįgaliųjų draugija. Pagalbą asmenims (šeimoms) susiduriantiems su gyvenimo sunkumais įtakotais COVID-19 ligos teiks Lazdijų rajono savivaldybės administracija. Numatoma, kad kompleksines paslaugas gaus 1064 asmenys. Projekto vertė – 276 727,60 Eur, prašomas ES fondų ir valstybės biudžeto finansavimas – 276 727,60 Eur.


Intelektinių transporto sistemų ir subalansuotų konstrukcinių sprendimų kūrimas automobilių pramonei

Vokietijos bendrovė ALOIS KOBER GmbH, - pasaulinis lyderis važiuoklės komponentų komercinėms ir turistinėms priekaboms bei lengvasvoriui komerciniam transportui gamybos srityje. 2015 metais ALOIS KOBER GmbH susijungė su Jungtinių Amerikos Valstijų priekabų ašių bei stabdžių gamintoja „Dexter Axle“ ir tapo „DexKo Global“.2018 m. ALOIS KOBER GmbH Kaune įkūrė tyrimų ir produktų vystymo centrą UAB „AL-KO Technology Lithuania“ (toliau – AL-KO LT).AL-KO LT projekto metu planuoja vykdyti mokslinius tyrimus ir eksperimentinę plėtrą, kuriant šių produktų (produktų grupių) prototipus:• Išmaniosios transporto sistemos, technologijos, sprendiniai ir įrenginiai;• Inovatyvūs konstrukciniai sprendimai, skirti priekaboms, kemperiams ir/ar kitoms transporto priemonėms bei išmaniosioms transporto sistemoms.


Projektu „ŠAM Venclauskių namų (Vytauto g. 89, Šiauliai) pritaikymas daugiafunkcėms muziejinėms veikloms“ planuojama sutvarkyti ir naujai įveiklinti svarbų kultūros paveldo objektą, kuriame bus sukurtas inovatyvių kultūros paslaugų teikimo centras. Projektas apima Venclauskių namų tvarkomąsias statybos ir paveldosaugos darbų veiklas, kompleksišką sodo teritorijos sutvarkymą bei daugiafunkcėms kultūros paslaugoms teikti reikalingos įrangos ir baldų įsigijimą.Įgyvendinus projektą Venclauskių namuose bus sukurtas naujas modernių kultūros paslaugų asortimentas: įrengta interaktyvi XX a. pirmos pusės Šiaulių miesto istorijos ekspozicija, organizuojamos ekskursijos, parodos ir kiti renginiai, vykdoma edukacinė veikla, įrengta lankytojų poilsio zona, atviros kūrybinės dirbtuvės, kultūrinei veiklai pritaikyta Venclauskių namų sodo teritorija.


Nuotekų surinkimo tinklų plėtra Vilniaus aglomeracijoje

Uždaroji akcinė bendrovė "VILNIAUS VANDENYS"

Projektas skirtas nepakankamam nuotekų tvarkymo paslaugų prieinamumui išspręsti Vilniaus aglomeracijos teritorijose. Projekto įgyvendinimas, nutiesiant naujus nuotekų tinklus ir prijungiant gyventojus prie centralizuotos sistemos, sudarys galimybę gauti kokybiškas nuotekų tvarkymo paslaugas, bus sumažintas aplinkos teršimas nevalytomis nuotekomis. Įgyvendinus projekto tikslus padidės išvardintų teritorijų patrauklumas, pagerės infrastruktūra.


Ateities technologijų skaitmeninio inovacijų centro plėtra

Viešoji įstaiga Visorių informacinių technologijų parkas

Ateities technologijų skaitmeninių inovacijų centras (SIC) įkurtas sujungiant Visorių SIC ir AgriFood Lietuva SIC narių kompetencijas ir ekspertinę patirtį, vienoje vietoje koncentruojant techninį, socialinį ir finansinį kapitalą. Ateities technologijų SIC misija – skatinti Lietuvos ūkio skaitmenizavimą, sujungiant tarpsektorines bei tarpdisciplinines žinias, surasti ir pasiūlyti tinkamiausią skaitmeninį sprendimą ir jo diegimo būdą. Ateities technologijų SIC siūlo paslaugas įvairiose srityse: žemės ūkio, maisto pramonės, fotonikos, lazerinių ir optinių technologijų, kosmoso, inžinerijos, medicinos, energetikos, leidybos, mokslo ir kitose srityse.Šis projektas atitinka sumaniosios specializacijos prioriteto „Informacinės ir ryšių technologijos“ įgyvendinimo tematikas. Projekto metu bus kuriama SIC infrastruktūra (statomas mokslo paskirties pastatas), vykdoma inovacijų grupės eksploatavimo veikla, teikiamos inovacijų konsultacinės ir inovacijų paramos paslaugos.Projekto įgyvendinimas skatins skaitmenizavimo procesus bei skaitmeninių inovacijų diegimą svarbiausiose Lietuvos ūkio sektoriuose (žemės ūkio, maisto pramonės, energetikos), o taip pat prisidės prie aukštųjų technologijų (lazerių, kosmoso, optikos) plėtros, taip didindamas  Lietuvos konkurencingumą ES ir pasaulio rinkose. Projektas sustiprins Ateities technologijų SIC pajėgumus ir padės sėkmingai integruotis į Europos SIC tinklus.


Uždaroji akcinė bendrovė "Plungės vandenys"

Projekto tikslas - suteikti galimybes Plungės miesto ir rajono gyventojams prisijungti prie centralizuotos vandens tiekimo ir nuotekų tvarkymo sistemos bei gauti kokybiškas vandens tiekimo ir nuotekų tvarkymo paslaugas Plungės rajono savivaldybėje. Numatomos projekto „Vandens tiekimo ir nuotekų tvarkymo infrastruktūros renovavimas ir plėtra Plungės rajone“ investicijos prisidės prie Plungės miesto bei rajono gyvenviečių socialinės - ekonominės plėtros, gyventojų gyvenimo kokybės gerinimo, sveikatos, aplinkos išsaugojimo. Projektu nustatyta problema: kokybiškų vandens tiekimo ir nuotekų tvarkymo paslaugų Plungės mieste bei rajone trūkumas dėl esamos infrastruktūros netinkamumo ar jos nebuvimo.Projekto tikslui pasiekti numatomi šie uždaviniai:1. Teikiamų paslaugų kokybės ir prieinamumo didinimas nutiesiant vandens tiekimo ir nuotekų tvarkymo tinklus Plungės rajono Kaušėnų, Prūsalių, Glaudžių, Jovaišiškės kaimuose bei pastatant vandens gerinimo įrenginius Narvaišių kaime.2. Teikiamų paslaugų kokybės ir prieinamumo didinimas rekonstruojant vandens tiekimo ir nuotekų tvarkymo tinklus Plungės mieste.Projekto tikslinės grupės yra Plungės miesto bei Plungės rajono Kaušėnų, Prūsalių, Glaudžių, Jovaišiškės, Narvaišių k.gyventojai: pagrindinis šios tikslinės grupės poreikis – gauti aukščiausios kokybės vandens tiekimo bei nuotekų tvarkymo paslaugas.Neįgyvendinant projekto, situacija aukščiau analizuotose Plungės rajono gyvenvietėse bei Plungės mieste artimiausiais 5 metais išliktų panaši kaip ir šiandien – dalis gyvenviečių gyventojų ir toliau negautų viešųjų vandens tiekimo ir/ar nuotekų tvarkymo paslaugų – išliktų nuolatinis aplinkos teršimas, dalis gyventojų manoma dėl rūpesčio savo sveikata, įsirengtų gręžinius ir / ar nuotekų kaupimo rezervuarus.


Bendruomeninių vaikų globos namų ir vaikų dienos centrų tinklo plėtra Ignalinos rajono savivaldybėje

Ignalinos rajono savivaldybės administracija

Projektui suplanuotos investicijos skirtos bendruomeninių ir nestacionarių paslaugų infrastruktūros plėtrai, steigiant dvejus Bendruomeninius vaikų globos namus (BVGN) ir plečiant vieną Vaikų dienos centrą (VDC).Siekiant sukurti vaikams kuo artimesnę šeimai aplinką, BVGN planuojama įsteigti Didžiasalio kaime. Projekto metu numatomas jau turimo ir projekto lėšomis įsigytų butų pritaikymas dviejų BVGN veiklai, atliekant paprastojo remonto darbus, pritaikant neįgaliesiems vieno BVGN patalpas bei įsigyjant būtinus baldus ir įrangą.Siekiant sumažinti vaikų bei jų šeimų socialinę atskirtį, vaiko atskyrimo nuo šeimos rizikas, kuriant pagalbos šeimai sistemą, projekte taip pat, numatoma plėsti veikiančio Didžiasalio vaikų globos ir socialinės paramos šeimai centro VDC, į jo veiklas įtraukiant dviejų kaimiškų seniūnijų (Tverečiaus ir Didžiasalio) vaikus, ypatingą dėmesį skiriant mažiau galimybių turinčiam, mažiau motyvuotam 14–18 metų jaunimui. Projekto įgyvendinimo metu planuojama atlikti Didžiasalio vaikų globos ir socialinės paramos šeimai centro esamų VDC patalpų remontą, įrengti naujas erdves naujiems lankytojams, pritaikyti patalpas neįgaliesiems, įsigyti reikalingą įrangą ir baldus vaikų poilsiui, užimtumui, pamokų ruošai, darbinių įgūdžių ugdymui, fizinei veiklai organizuoti.Tikėtina, kad projektas prisidės prie to, kad Ignalinos rajone neliks vaikų, gyvenančių  stacionariose globos įstaigose, o šiuo metu negyvenantys globos įstaigose vaikai nepateks į jas dėl išvystytų socialinių paslaugų bendruomenėje.


Lietuvos kvalifikacijų sistemos plėtra (I etapas)

Kvalifikacijų ir profesinio mokymo plėtros centras

Projekto tikslas - Lietuvos kvalifikacijų sandaros pagrindu formuoti šiuolaikišką profesinio rengimo ir suaugusiųjų švietimo turinį.Projekto įgyvendinimo metu bus tęsiama Lietuvos kvalifikacijų sistemos plėtra.Projekto pagrindiniai rezultatai: sukurtos ir įdiegtos Lietuvos kvalifikacijų sistemos plėtros ir tobulinimo priemonės, parengti profesiniai standartai bei modulinės profesinio mokymo programos, įdiegtos profesinio mokymo ir neformalaus suaugusiųjų švietimo programose interaktyvios elektroninės mokymosi priemonės, sukurta ir įdiegta kvalifikacijų ir modulinių profesinio mokymo programų valdymo darbo aplinka elektroninėje erdvėje, įvykdytas mokymas pagal parengtas ir/ar atnaujintas modulines profesinio mokymo programas. Projekto metu pasiekti kvalifikacijų sistemos plėtros rezultatai sudarys prielaidas spartesnei šalies ekonominei ir socialinei plėtrai, skatins mokymąsi visą gyvenimą, didins profesinio rengimo ir suaugusiųjų švietimo atitiktį darbo rinkos poreikiams bei patrauklumą. Europos lygmeniu projekto veiklos prisidės prie Rygos išvadose numatytų 2015-2020 m. Europos šalių siekinių profesinio mokymo srityje įgyvendinimo (2015-06-22, Europos šalių švietimo ministrų, Europos Komisijos ir Europos socialinių partnerių organizacijų deklaracija), Europos Parlamento ir Europos Sąjungos Tarybos rekomendacijų dėl Europos mokymosi visą gyvenimą kvalifikacijų sandaros (EKS) kūrimo (2008-04-23; 2008/C 111/0l/EB), Europos Parlamento ir Europos Sąjungos Tarybos rekomendacijų dėl Europos profesinio mokymo kreditų sistemos (ECVET) sukūrimo (2009-06-18; 2009/C155/02) įgyvendinimo.Projekto tikslinė grupė yra mokiniai, mokytojai, ekspertai, profesinio mokymo specialistai.


„Parama socialinėms įmonėms 2014 – 2015 m.“

Lietuvos darbo birža prie Socialinės apsaugos ir darbo ministerijos

Projekto esmė – mokėti socialinėms įmonėms teisės aktuose numatyto dydžio darbo užmokesčio ir valstybinio socialinio draudimo įmokų dalinę kompensaciją ir asistento subsidiją. Projekte dalyvaus 138 partneriai, iš jų 64 socialinės, 65 neįgaliųjų socialinės įmonės ir 9 teritorinės darbo biržos.  Projekto metu bus remiamos šios veiklos:1. Socialinėse įmonėse dirbančių neįgaliųjų, turinčių sunkų neįgalumo lygį, ar neįgaliųjų, kuriems nustatytas 0-25 procentų darbingumo lygis arba didelių specialiųjų poreikių lygis, darbo užmokesčio ir valstybinio socialinio draudimo įmokos. Numatoma, kad projekte dalyvaus 320 šios tikslinės grupės neįgaliųjų darbuotojų. 2. Socialinėse įmonėse dirbančių neįgaliųjų, turinčių vidutinį neįgalumo lygį, ar neįgaliųjų, kuriems nustatytas 30-40 procentų darbingumo lygis arba vidutinių specialiųjų poreikių lygis, darbo užmokesčio ir valstybinio socialinio draudimo įmokos.Numatoma, kad projekte dalyvaus 2020 šios tikslinės grupės neįgaliųjų darbuotojų. 3. Socialinėse įmonėse dirbančių neįgaliųjų, turinčių lengvą neįgalumo lygį, ar neįgaliųjų, kuriems nustatytas 45-55 procentų darbingumo lygis arba nedidelių specialiųjų poreikių lygis, darbo užmokesčio ir valstybinio socialinio draudimo įmokos. Numatoma, kad projekte dalyvaus 2360 šios tikslinės grupės neįgaliųjų darbuotojų. 4. Subsidija asistento (gestų kalbos vertėjo) išlaidoms. Numatyta, kad asistento subsidija bus mokama neįgaliųjų socialinėse įmonėse dirbantiems 110 asistentų, kurie darbo funkcijas padės atlikti 320 neįgaliųjų, kuriems nustatytas iki 40 proc. darbingumo lygis.Atsižvelgiant į tai, kad asmenims, turintiems sunkų ar vidutinį neįgalumo lygį, ar neįgaliesiems, kuriems nustatytas neviršijantis 40 procentų darbingumo lygis arba didelių ar vidutinių specialiųjų poreikių lygis, darbo funkcijoms atlikti  būtina  asistento  (gestų  kalbos  vertėjo) pagalba, šioms išlaidoms kompensuoti ir bus mokama subsidija asistentui.


Paviršinių nuotekų sistemų tvarkymas Tauragės mieste

Tauragės miesto lietaus nuotekų prastos būklės, netvarkomos paviršinės nuotekos gali sukelti tokias problemas Tauragės mieste, kaip tankiai apgyvendintų teritorijų užliejimas. Taip pat lietaus vanduo neša daug nuosėdų, šiukšlių bei cheminių teršalų, kurios, šio vandens nesurenkant ir nevalant, patenka į gruntą arba paviršinius vandens telkinius, taip teršdamos aplinką. Esamų paviršinių nuotekų tinklų nepatenkinamą būklę parodo ir 2016 m. atlikta diagnostika, siekiant pagrįsti numatomą renovacijos ir plėtros poreikį. Projekto metu bus įrengta/rekonstruota paviršinių nuotekų tinklų – 4,26km ir įrengti 7 paviršinių nuotekų valymo įrenginiai, inventorizuoti 39,38 km paviršinių nuotekų tinklų.Projektas sudarys galimybes lietaus nuotekas Tauragės mieste tvarkyti organizuotai; bus sudarytos prielaidos mažinti miesto užtvindymo paviršinėmis nuotekomis riziką bei gerinama miesto ekonominė aplinka; valant nuotekas bus mažinamas neigiamas poveikis aplinkai, kadangi į gruntą ir/ar paviršinius vandens telkinius pateks valytos paviršinės nuotekos; inventorizavus ir įregistravus nuotakyną, jis pateks į UAB „Tauragės vandenys“ apskaitomo turto sąrašus, šie nuotakynai taps bendrovės nuosavybė už kurių priežiūra ir tinkamą eksploatavimą ir bus atsakinga bendrovė.


Rietavo pirminės sveikatos priežiūros centro veiklos efektyvumo didinimas

Viešoji įstaiga Rietavo pirminės sveikatos priežiūros centras

Rietavo savivaldybėje, siekiant laiku ir tinkamai užtikrinti pirminės asmens sveikatos priežiūros paslaugų prieinamumą ir jų kokybę, įgyvendinamas pirminės asmens sveiktos priežiūros įstaigos - viešosios įstaigos Rietavo pirminės sveikatos priežiūros centro projektas. Projektas skirtas pagerinti pirminės sveikatos priežiūros paslaugų kokybę ir padidinti šių paslaugų prieinamumą, atliekant paprastojo remonto darbus ir įsigyjant įrangą, reikalingą vaikų ligų ir vyresnio amžiaus asmenų ligų profilaktikai, prevencijai ir ankstyvajai diagnostikai, slaugos paslaugų namuose teikimui, taip pat priklausomybės nuo opioidų ir sergančiųjų tuberkulioze diagnostikai ir gydymui. Projekto įgyvendinimo metu bus atnaujinta įstaigos infrastruktūra: įsigyjama medicinos įranga, atnaujinamos patalpos, įsigytos tikslinės transporto priemonės, reikalingos pirminės asmens sveikatos priežiūros paslaugų teikimui.


Kompleksinis Joniškio miesto daugiabučių gyvenamųjų namų kvartalų sutvarkymas

Joniškio rajono savivaldybės administracija

Projekto  metu ketinama gerinti daugiabučių gyvenamųjų namų kvartalo viešosios infrastruktūros būklę, taip sukuriant patrauklesnę gyvenamąją ir verslo aplinką Joniškio mieste ir didinant gyventojų užimtumą. Įgyvendinus projektą, bus sutvarkyta viešoji infrastruktūra Joniškio miesto Miesto a., M. Slančiausko g, Parko g. daugiabučių gyvenamųjų namų kvartalo teritorijoje – bus atnaujintos ir praplatintos automobilių stovėjimo aikštelės, atnaujinti ir naujai įrengti pėsčiųjų takai, atnaujinti žalieji plotai (veja), įrengta vaikų žaidimo aikštelė ir lauko treniruokliai bei atnaujinta sporto aikštelė, teritorijos viešoji infrastruktūra pritaikyta neįgaliųjų poreikiams.


Asociacija "Pagėgių miesto vietos veiklos grupė"

Pagėgių miesto vietos veiklos grupės vykdomo projekto „Iniciatyvos suteikiant informaciją apie bendrąsias socialines paslaugas socialinę atskirtį patiriantiems gyventojams ir tarpininkavimas šias paslaugas“ tikslinė grupė - socialinę atskirtį patiriantys gyventojai: nepasiturintys asmenys ir jų šeimos, kuriems teikiama socialinė parama, senyvo amžiaus asmenys, t.y. senatvės amžiaus asmenys, kurie dėl amžiaus iš dalies ar visiškai yra netekę gebėjimų savarankiškai rūpintis asmeniniu (šeimos) gyvenimu. Projektas bus vykdomas su partneriu - Pagėgių bendruomene. Projekto tikslas - įgalinti Pagėgių miesto pilietinę visuomenę vykdyti savanorišką veiklą ir kurti naują viešojo gyvenimo praktiką, telkiančią vietos bendruomenę bei mažinančią socialinę atskirtį. Siekiant įgyvendinti tikslą, partnerio, Pagėgių bendruomenės nariai (savanoriai) teiks informaciją apie bendrąsias socialines paslaugas, bei tarpininkaus jas gaunant. Veiklų įgyvendinimui pareiškėjas planuoja organizuoti savanorių paruošimo savanoriškai veiklai  mokymus, išleisti platinamui  informacinį leidinį (skrajutės) apie bendrąsias socialines paslaugas. Taip pat bus organizuojamas viešas  renginys informavimui apie projektą.


Juknaičių savarankiško gyvenimo namų dalies pastato sutvarkymas

Šilutės rajono savivaldybės administracija

Išaugus specialiųjų socialinių paslaugų poreikiui (ypač apgyvendinimo savarankiško gyvenimo namuose) Šilutės rajone, projekto lėšomis tęsiamas šios Juknaičių savarankiško gyvenimo namų infrastruktūros atnaujinimas.Projekto įgyvendinimo metu numatoma suremontuoti Juknaičių savarankiško gyvenimo namų pastato dalį (vieną korpusą), įrengiant 14 vietų socialinių paslaugų gavėjams. Juknaičių savarankiško gyvenimo namuose bus teikiamos socialinės priežiūros paslaugos, tame tarpe - kasdienių įgūdžių ugdymo, savęs priežiūros, informavimo, konsultavimo, tarpininkavimo ir atstovavimo paslaugos. Paslaugos bus teikiamos neterminuotai, priklausomai nuo asmenų poreikio.Įgyvendinus projektą tikslinės grupės asmenys geriau integruosis į visuomenę, padidės jų socializacija, pagerės bendravimo įgūdžiai, taip pat padidės jų savarankiškumas bei užimtumas. Bendras šios socialinės įstaigos įrengtų vietų skaičius padidės nuo 24 iki 38 vietų.


Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Kupiškio rajone

Kupiškio rajono savivaldybės administracija

Lietuvoje beveik visose savivaldybėse, tame skaičiuje ir Kupiškio rajono savivaldybėje, kasmet registruojami nauji tuberkuliozės atvejai. 2012 m. Kupiškio rajone buvo užregistruota tuberkuliozės atvejų 12, 2013 m. – 6, 2014 m. – 12, 2015  m. – 6, 2016 m. – 8. Naujų susirgimų Kupiškio rajone registruota 2012 m. – 11, 2013 m. – 6 , 2014 m. – 10, 2015  m. – 5, 2016 m. – 5. Kadangi dažnai pacientai sergantys tuberkulioze neturi lėšų kelionei arba nėra pakankamai motyvuoti gydytis, todėl sunku  pritraukti sergančiuosius į gydymo įstaigas išgerti vaistus. Spendimas – priemonių, gerinančių ambulatorinių asmens sveikatos priežiūros paslaugų teikimo prieinamumą tuberkulioze sergantiems pacientams, skyrimas. gyvendinus projektą sumažės Kupiškio rajono gyventojų sergamumas ir mirtingumas nuo tuberkuliozės, bus išvengta atsparių vaistams tuberkuliozės mikobakterijų atsiradimo ir plitimo. Planuojama, kad ne mažiau nei 14 tuberkulioze sergantiems pacientams bus suteiktos socialinės paramos priemonės tuberkuliozės ambulatorinio gydymo metu.


Kėdainių r. savivaldybės pastato Didžiosios rinkos a. 4, Kėdainiuose rekonstravimas, įrengiant M. Daukšos bibliotekos vaikų ir jaunimo skyrių

Kėdainių rajono savivaldybės administracija

Esama Kėdainių rajono savivaldybės Mikalojaus Daukšos viešosios bibliotekos infrastruktūra neužtikrina pakankamo teikiamų paslaugų prieinamumo, kokybės ir interaktyvumo, t. y. ribotos galimybės naudotis nuolatinėmis bibliotekos paslaugomis. Projekto įgyvendinimo metu planuojama rekonstruoti pastato, esančio adresu Didžiosios Rinkos a. 4, Kėdainiai, pirmą ir antrą aukštus, įrengti terasą, sutvarkyti fasadą ir stogą. Pastato patalpose įsikurs bibliotekos vaikų ir jaunimo skyrius. Taip pat atnaujintose patalpose bus išplėsta esama RFID sistema. Įgyvendinus projekto veiklas pagerės teikiamų paslaugų kokybė, bus įkurtos naujos poilsio ir laisvalaikio erdvės, kuriose jaunimas galės užsiimti kūrybine veikla, bendrauti su bendraamžiais, skaityti knygas ir kt. Tikimasi, kad modernizuota, šiuolaikinės visuomenės poreikius atitinkanti kultūros infrastruktūra prisidės prie aukštesnės kokybės kultūros paslaugų sukūrimo, skatins papildomus lankytojų (apsilankymų) srautus, bei taip bus didindamas Kėdainių miesto patrauklumas investicijoms ir verslo plėtrai.


Valstybės ir savivaldybių institucijų ir įstaigų vidurinės grandies vadovų strateginių kompetencijų centralizuotas stiprinimas

Valstybės tarnybos departamentas prie Lietuvos Respublikos vidaus reikalų ministerijos

Projekto „Valstybės ir savivaldybių institucijų ir įstaigų vidurinės grandies vadovų  strateginių kompetencijų stiprinimas“ pagrindinis tikslas – sustiprinti valstybės ir savivaldybių institucijų ir įstaigų vidurinės grandies vadovų  strategines kompetencijas. Siekiant ugdyti vidurinės grandies vadovų strategines kompetencijas, būtina įgyvendinti sisteminius, praktika paremtus (derinant su tinkamais teoriniais pagrindais) mokymus, skirtus vadovavimo, lyderystės ir pokyčių valdymo gebėjimams stiprinti; formuoti savanorystės kultūros diegimo viešajame sektoriuje gebėjimus ir įgūdžius, atskleidžiant savanoriavimo resursus ir svarbą kolektyvuose, įsisavinant savanoriškų bendruomeninių veiklų iniciavimo ir sisteminio įtvirtinimo savo organizacijose metodus.


Nuotekų surinkimo tinklų plėtra Ukmergės rajono savivaldybėje

Uždaroji akcinė bendrovė "UKMERGĖS VANDENYS"

Projekto tikslas - padidinti nuotekų tvarkymo paslaugų prieinamumą ir sistemos efektyvumą Ukmergės rajono savivaldybėje. Atsižvelgiant į gyventojų prašymus ir siekiant sudaryti gyventojams sąlygas prisijungti prie centralizuotų Ukmergės miesto nuotekų surinkimo tinklų bei užtikrinti teikiamų paslaugų kokybę ir nepertraukiamumą numatomos šios projekto veiklos:1. Nutiesti nuotekų (~2630 m) tinklus (įtraukiant nuotekų siurblinę) į sodininkų bendriją „Pušelė“ nuo Ąžuolų g.  Ukmergės m. nuotekų tinklų. Numatomas 82 būstų prijungimas.2. Nutiesti nuotekų (~4385 m) tinklus (įtraukiant nuotekų siurblinę) į sodininkų bendrijas „Rasa“ ir „Dukstynėlė“ nuo Vytauto g.  Ukmergės m. nuotekų tinklų. Numatomas 88 būstų prijungimas. Projektas prisidės prie priemonės Nr. 05.3.2-VIPA-T-024 „Nuotekų surinkimo tinklų plėtra“ PFSA stebėsenos rodiklių pasiekimo: • „Gyventojai, kuriems teikiamos paslaugos naujai pastatytais nuotekų surinkimo tinklais“ (P.N.053) – 190 asmenų;• „Papildomi gyventojai, kuriems teikiamos pagerintos nuotekų tvarkymo paslaugos“ (P.B.219) – 190 asmenų.


Lietuvos gamtos ir kultūros paveldo objektų (išteklių) pristatymas Vokietijos ir Jungtinės Karalystės atvykstamojo turizmo rinkoms

Projekto tikslas - skatinti atsakingą atvykstamąjį turizmą, vykdant gamtos ir kultūros objektų ir nacionalinių turizmo maršrutų, turizmo trasų, kultūros kelių rinkodarą Jungtinės Karalystės ir Vokietijos rinkose.Projekto įgyvendinamos veiklos:1) Rinkodaros priemonių Jungtinėje Karalystėje ir Vokietijoje įgyvendinimas, pristatant ir populiarinant nacionalinius turizmo maršrutus, trasas, kultūros kelius ir prioritetinius turizmo produktus, apimančius gamtos ir kultūros paveldo objektus (išteklius), didinant jų aktualumą, lankomumą, žinomumą, informuotumą apie juos;2) Reklamos kampanijų Jungtinės Karalystės ir Vokietijos rinkose, reklamos veiksmų efektyvumo tyrimo atvykstamojo turizmo rinkose įgyvendinimas, pristatant ir populiarinant nacionalinius turizmo maršrutus, trasas, kultūros kelius ir prioritetinius turizmo produktus, apimančius gamtos ir kultūros paveldo objektus (išteklius), didinant jų žinomumą ir lankomumą;3) Pažintinių turų Lietuvoje Jungtinės Karalystės ir Vokietijos žiniasklaidos atstovams ir turizmo specialistams organizavimas, pristatant ir populiarinant nacionalinius turizmo maršrutus, trasas, kultūros kelius, gamtos ir kultūros paveldo objektus (išteklius), didinant jų žinomumą ir lankomumą.


Vaikų dienos centrų tinklo plėtra Druskininkų savivaldybėje

Projekto tikslas - plėtojant socialinių paslaugų infrastruktūrą Druskininkų savivaldybėje gerinti socialinių paslaugų prieinamumą vaikams bei jų šeimoms plečiant esamą vaikų dienos centrą.Projekto pareiškėjas - Druskininkų savivaldybės administracija.Projekto partneris- VŠĮ „Gelbėkit vaikus“ Druskininkų vaikų dienos centras.Projekto veikla - dienos centrų tinklo plėtra Druskininkų savivaldybėje.Projekto investicijos numatytos į Druskininkų savivaldybės socialinių paslaugų prieinamumo didinimą, suremontuojant erdvesnes patalpas ir į jas perkeliant vaikų dienos centrą. Taip paslaugas galės gauti daugiau vaikų.Tikslinės grupės - vaikai nuo 7 iki 18 m. iš šeimų, kuriose stokojama socialinių įgūdžių, nepasiturinčios šeimos bei neįgalūs vaikai ir jų šeimų nariai


Technologinių ekoinovacijų diegimas UAB „VD PACK“

UAB „VD PACK“ nuo 2008 m. užsiima polietileninių prekių gamyba. Įmonė savo užsakovams siūlo platų pakavimo produkcijos asortimentą – nuo fasavimo maišelių iki polietileninių maišų su spauda. Įmonės produkcija naudojasi ir individualūs užsakovai, ir stambios įmonės. Siekiant išlikti konkurencingiems rinkoje, gamybinės įmonės turi nuolat ieškoti naujų galimybių produktų diferenciacijai, siūlyti rinkai naujus arba iš esmės atnaujintus produktus, didinti savo darbo efektyvumą. Atsižvelgdama į rinkos poreikį įmonė siekia išplėsti savo gaminamos produkcijos gamą ir į rinką pateikti naujus, ekologiškesnius produktus. Projekto metu įmonėje planuojama įdiegti naują įrangą, kuri leis atnaujinti įmonės gamybinę bazę, siekiant sumažinti neigiamas klimato kaitos ir šiltnamio efekto pasekmes. Įdiegus įrangą, įmonė galės savo klientams pasiūlyti platesnį pakuočių asortimentą, įskaitant pakuotes iš nekenksmingų aplinkai medžiagų.


Daugiabučių namų ir savivaldybių viešųjų pastatų modernizavimo skatinimas

Lietuvos Respublikos aplinkos ministerijos Aplinkos projektų valdymo agentūra

2015 m. gegužės mėn. atlikti tyrimai parodė, kad 29,4 % gyventojų, gyvenančių daugiabučiuose, pastatytuose pagal iki 1993 m. galiojusius statybos techninius normatyvus, (toliau – tikslinė grupė) ketina dalyvauti Daugiabučių namų atnaujinimo programoje (toliau - Programa). Vadovaujantis tyrimo apie media priemonių efektyvumą išvadomis, Viešinimo strategijoje numatytos kompleksinės visuomenės sąmoningumą skatinančios informavimo priemonės (TV, radijas, spauda, internetas), švietimo (konferencijos, Programos pristatymas parodose, informaciniai leidiniai, katalogas), mokymo (seminarai gyventojams, savivaldybėms, mokymai BNOV), konsultavimo, skatinimo (investicijų planai ir projektai) priemonės, įgyvendinamų projektų priežiūra. Jas įgyvendinus padidės tikslinės grupės dalyvių skaičius - iki 2018-12-31 51 % renovuotinų daugiabučių gyventojai pritars daugiabučių modernizavimui ir, esant tinkamoms aplinkybėms, ketins dalyvauti Programoje, bus didinamas viešųjų pastatų energinis efektyvumas.


Pastato, esančio Daugėlių g. 90B Kuršėnai, modernizavimas, pritaikant sporto, laisvalaikio ir bendruomenės poreikiams

Šiaulių rajono savivaldybės administracija

Šiaulių r. Kuršėnų sporto mokykla yra vienintelė neformaliojo švietimo mokykla papildanti formalųjį ugdymą rajone, kuri vykdo sportinę veiklą bei sportinį ir rekreacinį švietimą.  Mokyklos ugdytiniams skirtos persirengimo patalpos stadiono administraciniame pastate, kurio fizinė būklė labai prasta. Sportininkų pažanga mokykloje vertinama naudojant primityvius prietaisus, neleidžiančius tiksliai įvertinti rezultatų, todėl  mokiniai, dažnai renkasi kituose rajonuose esančias ugdymo įstaigas. Projekto tikslas - gerinti neformaliojo švietimo paslaugų kokybę Šiaulių rajone.Įgyvendinant projektą numatoma pagerinti dviejų sporto šakų (futbolo ir lengvosios atletikos) neformaliojo ugdymo paslaugų kokybę Šiaulių rajone. Projekto įgyvendinimo metu bus suremontuotas stadiono administracinis pastatas, pritaikant jo patalpas teorinių-praktinių mokymų vykdymui bei pagerinant sąlygas juo besinaudojantiems vaikams. Planuojama suremontuoti pastato stogą, pakeisti duris ir langus bei atlikti vidaus patalpų remontą. Dvejose persirengimo kambarių patalpose bus įrengti plačiaekraniai televizoriai, skirti sporto varžybų ir treniruočių įrašų peržiūrai, magnetinės lentos teoriniams-praktiniams mokymams, vizualiniam strategijos perteikimui varžybų metu ir pan. įsigyti bėgimo greičio matuoklį, šuolio matuoklį, kūno kompozicijos analizatorių bei nešiojamąjį kompiuterį, kuris bus naudojamas įrašų kaupimui bei informacijos perkėlimui iš sportinio pasirengimo matavimo įrangos.Projekto tikslinė grupė – Šiaulių rajone gyvenantys vaikai, besidomintys futbolo ar lengvosios atletikos užsiėmimais. Įgyvendinus projektą bus pagerinta futbolo ir lengvosios atletikos sporto šakų neformaliojo ugdymo paslaugų kokybė Šiaulių rajone, sudarytos galimybės teikti vaikams aukštesnės kokybės neformaliojo švietimo paslaugas arčiau jų gyvenamosios vietos. Tikėtina, kad pagerėjus paslaugų kokybei, didės ir šių paslaugų naudotojų skaičius.


Jonizuojančiosios spinduliuotės nesąlytinio ir nuotolinio detektavimo technologijų centras

Sparčiai vystantis elementariųjų dalelių greitintuvų ir kitų generatorių parkui, auga nesąlytinių ir nuotolinių spinduliuočių detektavimo technologijų ir įrangos aktualumas, paklausa ir jų realizavimo rinka. Radiacinių technologijų taikymai, reikalauja apšvitų monitoringo radiacinio poveikio procesų valdymui,  dalelių greitintuvų įrangos patikimumui įvertinti,  aplinkosaugai. Projekto tikslas sukurti nesąlytines ir nuotolines jonizuojančiųjų spinduliuočių detektavimo technologijas, kombinuojant įvairių spektro ruožų fotoninius-lazerinius signalų registravimo, perdavimo ir matavimų būdus,  turinčius didelį komercinimo potencialą. Projekte būtų vykdomos trys pagrindinės veiklos: 1) Padidinto tikslumo ir patikimumo lazerinių-mikrobangių jonizuojančių spinduliuočių detektavimo technologijų kūrimas; 2) Sparčiųjų optinių didelės laikinės skyros detektavimo technologijų, registruojant laisvakrūvės sugerties procesų evoliuciją, kūrimas; 3) Kombinuotų detektavimo ir registravimo būdų bandomosios įrangos kūrimas detektavimo technologijų realizavimui bei testavimui. Unikalūs detektavimo metodai ir instrumentai, sukurti ir kalibruoti projekto vykdymo laikotarpiu, bus apsaugoti trimis EPO patentų paraiškomis. VU TMI JSNDT centro  mokslininkai identifikuos perspektyviausias technologijas ir, baigus projektą, tęs jų plėtrą iki aukštesnių technologinės parengties lygmenų, kurie būtų patrauklūs LR AT verslo įmonėms, ir ugdys jaunų tyrėjų kompetencijas. Šios veiklos paskatintų glaudesnį bendradarbiavimą tarp LR mokslo ir verslo, kuriant unikalią įrangą. Siūlomi metodai neturi analogų pasauliniame nuotolinio ir spartaus detektavimo technologijų  arsenale. Tokia įranga būtų sukomponuota LR AT įmonių gaminių pagrindu, padidinat šių įmonių gaminių asortimentą didelės pridėtinės vertės produktais. Detektavimo technologijų kūrimas ir taikymai būtų vertinga investicija įtraukiant Lietuvos mokslo bei AT įmonių potencialą į modernių mokslo-technologinių problemų sprendimą.


Kultūros paveldo suskaitmeninto turinio platformos sukūrimas

Projekto metu bus sukurtas programinis prototipas, patikrintas realiomis sąlygomis,  skirtas Lietuvos ir užsienio kūrybinių industrijų atstovams, kurie nuolat ieško unikalios ir naudojimo teisių neribojamos vaizdinės medžiagos savo kasdieniniam darbui - naujų produktų ir paslaugų kūrimui.


COVID produktai-dezinfekcinių priemonių gamyba

UAB „Lesta“ įgyvendinama projektą siekia įsigyti naują įrangą ir plėsti gamybos apimtis COVID-19 produktų gamybos srityje. Įmonė numato išplėsti higieninei rankų dezinfekcijai asmens sveikatos priežiūros įstaigose, visuomeninės paskirties objektuose ir buityje skirtų dezinfekavimo priemonių gamybą, taip pat pasiūlyti inovatyvų paviršių ir patalpų dezinfekcijai skirtą produktą - Dezifog. Šis dezinfekcinis skystis paviršių ir patalpų dezinfekcijai veikia naudojant rūko generatorių ir maksimaliai užtikrina paviršių ir patalpų dezinfekciją dezinfekanto aerozolio (rūko) forma. Tokiu dezinfekavimo sprendimu pasiekiamas geresnis efektyvumas ir sunaudojamas mažesnis kiekis dezinfekcinės priemonės .


Darnaus judumo Birštono mieste plano parengimas

Siekiant užtikrinti geresnę gyvenimo kokybę Birštono mieste, kuris turi kurorto statusą, bei tvarų transporto sistemos vystymąsi, teikiant prioritetą bevarikliam transportui bei pėsčiųjų eismui, Birštono savivaldybės administracija įgyvendindama projektą parengs ir patvirtins Darnaus judumo planą Birštono mieste. Šis planas kokybiškai papildys savivaldybės esamus strateginio planavimo dokumentus, detalizuos turimų teritorijų planavimo dokumentų sprendinius bei numatys priemones darnaus judumo variantų kūrimui, geresnės gyvenimo kokybės pasiekimui ir susisiekimo visomis transporto priemonėmis ar pėsčiomis optimalaus varianto parinkimui, prioritetą teikiant bevarikliam ar aplinką mažai teršiančiam transportui, automobilių naudojimo ir jų daromo poveikio mažinimui bei judumo įpročių ir elgsenos keitimui. Plane numatytos ir Savivaldybės tarybos patvirtintos priemonės bus įgyvendinamos kitomis Europos Sąjungos investicijų ar tarptautinio bendradarbiavimo per sieną programų lėšomis.


Šiuo metu Rietavo Mykolo Kleopo Oginskio meno mokykla (toliau – Meno mokykla) veiklą vykdo adresu Paupio g. 8, Rietave. Pastato plotas yra 361,45 kv. m, todėl pagal higienos normas didžiausias projektinis mokinių skaičius yra tik 45 mokiniai. Pastatas suskirstytas mažomis, ankštomis patalpomis, kurios nėra tinkamos neformaliojo švietimo paslaugoms vykdyti pagal Meno mokyklos vykdomas kryptis (muzika, dailė). Patalpos nusidėvėjusios, todėl sunku tinkamai organizuoti repeticijas, renginius. Dalis mokymosi proceso supaprastinama ir tai gali turėti neigiamą poveikį mokinių gabumui vystyti ir pasiekimams. Nors bendras mokinių skaičius mažėja Meno mokyklos mokinių skaičius didėja. Pagal Meno mokyklos administracijos duomenis 2013 m. mokykloje mokėsi 144, 2015 m. - 148, 2017 m. - 150 mokinių. Tai rodo, kad neformaliojo švietimo paslaugų poreikis pagal Meno mokyklos vykdomas kryptis didėja. Projekto tikslui pasiekti numatyta įgyvendinti projektą „Pastato Parko g. 10, Rietave, renovacija, pritaikant jį Rietavo Mykolo Kleopo Oginskio meno mokyklos veiklai“.


Bendrojo ugdymo mokytojų bendrųjų ir dalykinių kompetencijų tobulinimas

Projekto tikslas -tobulinti bendrojo ugdymo mokytojų dalykines ir bendrąsias kompetencijas, būtinas ugdymo turiniui formuoti, įgyvendinti ir efektyvinti pedagogų kvalifikacijos tobulinimo sistemą. Dalykinių ir bendrųjų kompetencijų tobulinimo poreikiui ir turiniui išsiaiškinti bus parengtos 2 analizės, kuriomis remiantis sukurtos 18 -a mokytojų dalykinių kompetencijų ir 6-ios bendrųjų kompetencijų tobulinimui skirtos kvalifikacijos tobulinimo programos. Jiems taip pat bus sudarytos galimybės tobulintis aktualiomis temomis (klasės įvairovė, daugiakultūriškumas, specialiųjų poreikių vaikų atpažinimas ir pagalba jiems, skaitymo ir rašymo gebėjimų ugdymas, problemų sprendimas, aukštesniųjų mąstymo gebėjimų ugdymas ir pan) 14 -je stažuočių užsienio šalyse, kuriose nacionalinių mokinių pasiekimų tyrimų rezultatai aukštesni nei lietuvaičių, 60-yje trumpųjų stažuočių mokyklose, 60-yje mini mokymų mokyklų komandoms, modulinėje programoje. Remiantis atliktomis analizėmis ir reflektuojant įgytą patirtį bus parengti 15 metodinių leidinių su vaizdo priemonėmis, 3 metodiniai mokomieji filmai, organizuojamos 30 savirefleksijos dienų, 35 viešosios konsultacijos, 6 konferencijos, 12 užsienio ugdymo ekspertų patirties pristatymai Lietuvos mokytojams.  Diegiant inovacijas švietime, projekte bus organizuojamos 5 inovacijų dienos-mugės,  28-ios Lietuvos savivaldybės  išbandys po 4 inovacijas, o šių veiklų rezultatai bus aprašyti 2-uose priemonių rinkiniuose. Projekto mokymuose pagal įvairias programas  tobulinsis ne mažiau 1917 mokytojų. Įgyvendinant projekte numatytas veiklas, siekiama, kad pedagogų tobulinimasis būtų realiai pritaikomas ugdymo procese. Dalis projekto veiklų orientuota į kvalifikacijos tobulinimo galimybių sudarymą regionuose.


Partnerių tarptautinėms MTEPI iniciatyvoms fotonikos technologijų kūrimo ir jų taikymo įvairiose srityse paieška EĮT renginiuose (PHOTONNECT)

Viešoji įstaiga "Fizikos instituto mokslo ir technologijų parkas"

Viešoji įstaiga „Fizikos instituto mokslo ir technologijų parkas“  (toliau - Parkas) teikia paramą įmonėms, veikiančioms taikomųjų mokslinių tyrimų ir eksperimentinės plėtros srityse, komercializuoti mokslo ir studijų įstaigų atliekamų mokslinių tyrimų rezultatus, skatina verslo, mokslo ir studijų integraciją fizinių ir technologinių mokslų srityje, tuo būdu prisidedant prie eksporto skatinimo, šalies konkurencingumo didinimo ir žinių pagrindu plėtojamos ekonomikos kūrimo.Parkas taip pat kuria ir testuoja lazerines sistemas, ir ruošia inovatyvius sprendimus pramoniniams bei akademiniams taikymams, teikia prototipų mechaninių mazgų modeliavimo ir bandomosios gamybos, ir kitas su fotonikos technologijomis susijusias MTEPI ir inovacijų paramos paslaugas Siekiant išlikti konkurencingais, Parkui nepakanka vidinių išteklių, reikalingų efektyviai plėtoti MTEPI veiklas ir paslaugas. Todėl yra būtina plėtoti tarptautinį bendradarbiavimą MTEPI srityje bei stengtis išnaudoti ES MTEPI iniciatyvų (programų) teikiamas galimybes.Projekto tikslas –  plėtoti tarptautinę partnerystę ir tinklaveiką, per EĮT ieškant galimybių dalyvauti tarptautinėse ES MTEPI iniciatyvose. Projekto metu planuojama dalyvauti 5-se renginiuose. Dalyvaujant tarptautinių MTEPI veiklos iniciatyvų, apie kurias informaciją teikia EĮT organizacijos, renginiuose bus tikimasi surasti partnerių dalyvauti konkrečioje - vienoje ar keliose  tarptautinėse ES MTEPI programose (Cosme; SME Intrument; Horizon2020, Eureka; Eurostars; ir pan.). Tikimasi, kad aktyvaus dalyvavimo renginiuose dėka pavyks su tarptautiniais partneriais pasirašyti nemažiau kaip vieną susitarimą kartu bendradarbiaujant teikti paraiškas tarptautinėms MTEPI srities iniciatyvoms įgyvendinti.


UAB Marijampolės apskrities atliekų tvarkymo centras, vykdydamas teisės aktais priskirtas funkcijas ir siekdamas efektyvinti veiklą bei plėsti paslaugų prieinamumą gyventojams, numato įgyvendinti investicijų projektą „Marijampolės regiono komunalinių atliekų rūšiuojamojo surinkimo infrastruktūros plėtra“ (toliau – Projektas). Projektu siekiama tobulinti komunalinių atliekų tvarkymo sistemą, vystant komunalinių atliekų rūšiuojamojo surinkimo infrastruktūrą, didinant komunalinių atliekų surinkimo paslaugų ir pirminio rūšiavimo prieinamumą, bei gerinant šių paslaugų kokybę Marijampolės regione. Šiuo tikslu Kalvarijos, Kazlų Rūdos, Marijampolės, Šakių rajono ir Vilkaviškio rajono savivaldybių teritorijose planuojama įrengti komunalinių atliekų konteinerių aikšteles, skirtas mišrių, antrinių žaliavų, maisto, žaliųjų bei tekstilės atliekų surinkimui. Taip pat bus pastatytos trys naujos didelių gabaritų atliekų surinkimo aikštelės (toliau – DGASA), rekonstruotos šešios DGASA, įrengiant atliekų paruošimo pakartotiniam panaudojimui infrastruktūrą. Individualioms valdoms bus išdalintos kompostavimo priemonės. Visame regione bus įgyvendintas visuomenės informavimo atliekų prevencijos ir tvarkymo klausimais priemonių planas. Įgyvendinus projektą bus sukurti ne mažesni kaip 8 419,00 t/metus atskiro komunalinių atliekų surinkimo pajėgumai. Suplanuotos Projekto apimtys ir priemonės leis įgyvendinti Projekto tikslą ir prisidės prie atliekų tvarkymo sektoriaus strateginės politikos įgyvendinimo.Projektą siekiama dalinai finansuoti pagal 2014 – 2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.2.1-APVA-R-008 priemonę „Komunalinių atliekų tvarkymo infrastruktūros plėtra“. ES paramos naudojimas leis projektą įgyvendinti pilna apimtimi. Nuosavą įnašą numatoma finansuoti iš pareiškėjo apyvartinių lėšų ir Europos investicijų banko paskolos.


Viešojo transporto pritaikymas neįgaliesiems ir dviračių pervežimui. II etapas

Uždaroji akcinė bendrovė Tolimojo keleivinio transporto kompanija

Įgyvendinus projektą tolimojo reguliaraus susisiekimo autobusai bus pritaikyti specialiųjų poreikių turintiems žmonėms ir dviračiams pervežti (autobusuose bus įrengtos 133 vietos dviračiams vežti). Pritaikytos viešojo transporto priemonės atitiks visų visuomenės grupių poreikius. Įdiegus suplanuotas priemones bus padidintas viešojo transporto patrauklumas ir prieinamumas gyventojams ir specialių poreikių turintiems žmonėms. Gyventojai galės patogiau keliauti tolimojo reguliaraus susisiekimo autobusais ir transportuoti dviračius. Projektu bus skatinama plėtoti aplinkai draugišką transportą. Sudarę galimybę vežtis dviračius, padidinsime viešojo transporto patrauklumą gyventojams, kurie šiuo metu naudojasi asmeniniu automobiliu. Bus pasiūlytas didesnis komforto lygis vykstant į kitus miestus ir vežantis savo dviratį.


Biržų lopšelio - darželio "Ąžuoliukas" ikimokyklinio ir priešmokyklinio ugdymo infrastruktūros modernizavimas

Biržų rajono savivaldybės administracija

Biržų lopšelyje-darželyje "Ąžuoliukas" bus atlikti 2-iejų vaikų ugdymo grupių patalpų, esančių Sąjungos g. 11, Biržų mieste, paprastojo remonto darbai bei įsigyta įranga, būtina kokybiškai vaikų ikimokyklinio ir priešmokyklinio ugdymo veiklai vykdyti.  Atnaujinus 2 ikimokyklinio vaikų ugdymo grupių infrastruktūrą bus sukurtos 3 naujos vaikų ugdymo vietos.


Jaunimo užimtumo skatinimas

Užimtumo tarnyba prie Lietuvos Respublikos socialinės apsaugos ir darbo ministerijos

Projekto "Jaunimo užimtumo skatinimas" (toliau- Projektas) veiklos bus vykdomos visoje šalyje. Projektą vykdys Užimtumo tarnyba prie Socialinės apsaugos ir darbo ministerijos (be partnerių). Tikslinė grupė - 16-29 metų amžiaus nedirbantys, nesimokantys ir mokymuose nedalyvaujantys asmenys. Projekto metu bus įgyvendinamos aktyvios darbo rinkos politikos priemonės, numatytos Jaunimo garantijų iniciatyvos įgyvendinimo plane, patvirtintame Lietuvos Respublikos socialinės apsaugos ir darbo ministro 2013 m. gruodžio 16 d. įsakymu Nr. A1-692 "Dėl Dėl Jaunimo garantijų iniciatyvos įgyvendinimo plano patvirtinimo" bei užtikrinančios antrinės intervencijos paslaugų teikimą  registruotam Užimtumo tarnyboje jaunimui, atsižvelgiant į individualius jaunų žmonių poreikius bei siekiant užtikrinti kuo sklandesnį įsiliejimą į darbo rinką.  Projekto dalyviams bus sudarytos sąlygos dalyvauti aktyvios darbo rinkos politikos priemonėse, kas sumažins šios tikslinės grupės bedarbių skaičių ir sieks šių fizinių rodiklių:1. Numatoma, kad 3190 jaunų bedarbių įgis darbines kvalifikacijas/kompetencijas, 650 asmenų pagerins pasiruošimą darbinei veiklai įsidarbinus pagal pameistrystės sutartis, 500 jaunuolių dalyvaus stažuotėje, 300 jaunuolių neformaliojo švietimo ir savišvietos būdu įgys kompetencijų pripažinime, 1500 jaunuolių darbo įgūdžių įgijimo rėmimo priemonės pagalba įsitvirtins darbo rinkoje, 850- dalyvaus įdarbinimo subsidijuojant priemonėje.2. Numatoma, kad 1240 jaunuolių dalyvaus kompleksinėse priemonėse (po profesinio mokymo priemonės dalyvaus darbo įgūdžių įgijimo rėmimo ar įdarbinimo subsidijuojant priemonėse).


Užterštos katilinės teritorijos Biržuose, Plento g. 4, sutvarkymas

Užterštos katilinės teritorija yra Biržų miesto pietinėje dalyje, Plento gatvėje.  Katilinė priklausė UAB „Biržų konservai“ (bendrovė išregistruota), dar anksčiau Biržų maisto pramonės kombinatui ir veikė 1971–2000 m. Katilinėje buvo naudojamas mazutas, krosnių kuras, anglis.  Šiuo metu jokia veikla katilinėje ir jos teritorijoje nevykdoma. 2012 m. atliktas antžeminių kuro rezervuarų bei vamzdynų valymas, papildomos taršos prietakos, nebėra. Tačiau po pačiais rezervuarais bei rytinėje jų dalyje tebėra užterštas paviršinis gruntas, o šalia buvusios katilinės naftos produktais užteršta paviršinio grunto dalis yra ties aeracijos zonos ir gruntinio vandens paviršiaus kontaktu ir teršia gruntinį vandenį. Pagrindinis projekto tikslas - sumažinti neigiamą poveikį aplinkai ir žmonių sveikatai iš naftos produktais užterštos teritorijos. Projekto vykdymo metu bus iškastas naftos produktais virš RVp užterštas paviršiaus gruntas ir pakeistas švariu, atlikti liekaninio grunto užterštumo lygio tyrimai ir parengta tvarkymo darbų ataskaita. Pašalinus užterštą gruntą, gruntinio vandens tarša bus sumažinta, todėl gruntinis vanduo valomas nebus. Įgyvendinus minėtas veiklas, pagerės teritorijos aplinkos būklė, išaugs patrauklumas, atsiras sąlygos plėtoti įvairias ekonomines ir socialines veiklas. Tokiu būdu bus atsižvelgiama į projekto tikslinės grupės - visų Biržų rajono gyventojų - poreikius, didinamas Biržų miesto patrauklumas, gerinama aplinkos būklė ir gyvenimo kokybė, atsiradus galimybei sutvarkytą teritoriją naudoti ekonominei ar socialinei veiklai, mažės skirtumai tarp Biržų ir Panevėžio regiono.


Molėtų rajono savivaldybės administracija

Molėtų raj. sav. administracija įgyvendina visoms rajono šeimoms skirtą projektą „Kompleksinių paslaugų šeimai prieinamumo didinimas Molėtų rajono savivaldybėje“. Iš ES s struktūrinių fondų lėšų finansuojamo projekto tikslas – sudaryti sąlygas rajone gyvenančioms šeimoms gauti kompleksiškai teikiamas paslaugas, užtikrinant jų prieinamumą bei siekiant įgalinti šeimą įveikti iškilusius sunkumus ir krizes. Projekto partneris BĮ Molėtų vaikų savarankiško gyvenimo namai įsteigs Bendruomeninius šeimos namus (Smilgų g. 4, Molėtuose), kuriuose dirbantis specialistas organizuos ir koordinuos paslaugų šeimai teikimą, identifikuos pagalbos reikalingas šeimas ir nukreips į tikslines grupes, individualias specialistų konsultacijas, teiks informaciją telefonu apie rajone teikiamas paslaugas, vykdomas programas. Nuo 2021 m. BŠN veiklą perėmė VšĮ Universalus daugiafunkcinis centras „Kaimynystės namai“.Partneriai VšĮ „Skudutiškio akademija“ ir VšĮ Universalus daugiafunkcinis centras „Kaimynystės namai" projekto metu teiks psichosocialinę pagalbą visoms šeimoms, taip ir šeimoms kenčiančioms nuo priklausomybės ligų, bei įtėviams (globėjams), patiriantiems emocinius sunkumus.  Pozityvios tėvystės įgūdžių mokymuose bus stiprinami tėvystės  gebėjimai. Tėvams, kurie negeba taikiai susitarti vaiko priežiūros klausimais, bus siūloma mediatoriaus pagalba. Organizuojami šeimos finansų planavimo ir valdymo, sveikos gyvensenos įgūdžių, emocinio ir socialinio ugdymosi mokymai. Šeimų sietyne šeimos stiprins bendravimo, bendros veiklos gebėjimus. Šeimoms, auginančioms vaikus nuo 3 m. iki mokyklinio amžiaus, užsiėmimų metu teikiama vaikų priežiūros paslauga. Dalyviams bus kompensuojamos kelionės viešuoju transportu išlaidos į veiklų vietas.Per 64 mėnesius bus siekiama suteikti kokybiškas kompleksines paslaugas 640 gyventojų.


"VEŽA"

Projekto tikslas. Inovatyviais potyriais grįsto projektinės veiklos modelio sukūrimas ir įgyvendinimas, siekiant 4 klasių mokinių skaitymo pasiekimų pažangos.
Projekto veiklos ir siektini rezultatai:
1. Projektinių veiklų taikymas ugdymo procese (skaitymas kitaip, tiriamieji ir kūrybiniai darbai, integruotos pamokos, patyriminės veiklos, mobiliosios skaitymo erdvės, netradicinės aplinkos) pagerins  4 klasių mokinių pasiekimus ne tik lietuvių kalbos, bet ir kitose pamokose/veiklose.
2. Projekte dalyvaujančių pedagogų dalykinių ir asmeninių kompetencijų tobulinimas (seminarai, mokymai, profesinis dialogas, kolegiali patirtis, konsultacijos, metodinės dienos) skatins lyderystę ir suteiks žinių bei gebėjimų kompetetingai mokytis ir veikti, siekiant išsikelto tikslo.
3. IKT taikymas (virtualios pamokos, dalykų integracija, mokomosios programos, interaktyvios klasės ir ekranai) pamokose sudarys sąlygas diferencijuotam, patrauklesniam, inovatyvesniam ir veiksmingesniam skaitymo ir kitų dalykų mokymuisi.
4. Tarpmokyklinis bendradarbiavimas, įtraukiant socialinius partnerius, skatins ugdymo proceso tobulinimo, gerosios patirties gilesnį profesinį dialogą mokinių pasiekimų gerinimui.
5.  Įtraukaus ugdymo veiklos, pamokų idėjos kitaip, įvairesni skaitymo mokymo metodai, atskleidžiantys kiekvieno vaiko skaitymo mokymosi gebėjimus, formuos naują mokinių požiūrį į savarankišką skaitymą bei sąlygos teigiamus pokyčius mokyklose.


UAB "Prodenta" tarptautiškumo didinimas eksportuojant sertifikuotus produktus

Vykdydama eilę MTEP projektų, bendrovė sukūrė titanines atramas, kurias būtina sertifikuoti CE ženklu pagal EUROPOS PARLAMENTO IR TARYBOS REGLAMENTĄ (ES) 2017/745 dėl medicinos priemonių naudojamos odontologijoje. Sertifikavimo poreikis yra didelis, nes be jo įmonė negali pradėti komercializuoti šio medicinos produkto. Tai teigiamai paveiks įmonės konkurencingumą, nes įmonė bus pripažinta visoje Europos Sąjungoje ir savo produkciją galės tiekti į visas Europos Sąjungos šalis. Tačiau šiam tikslui yra reikalingi papildomi finansiniai ištekliai, todėl buvo priimtas sprendimas finansuoti šias išlaidas pasinaudojant priemone "Expo sertifikatas LT". Atliktų skaičiavimų duomenimis, neįgyvendintas projektas sąlygotų 20 proc. mažesnes įmonės gaunamas eksporto pajamas nei įgyvendinus projektą.


Projektu "Studijų kainos kompensavimas valstybės nefinansuojamiems studentams" valstybės nefinansuojamiems pirmosios pakopos, antrosios pakopos ir vientisųjų studijų studentams kompensuojama jų už studijas sumokėta kaina, ne didesnė už Lietuvos Respublikos švietimo ir mokslo ministro patvirtintą norminę studijų kainą. Už studijas sumokėta kaina kompensuojama studentams, pabaigusiems studijų metus ar teisės aktuose nustatytą studijų laikotarpį ir pasiekusiems geriausių studijų rezultatų. Vykdant projekto veiką, siekiama, kad valstybės nefinansuojamų studentų studijų rezultatai būtų tinkamai įvertinti, būtų sumažinta jiems tenkanti finansinė našta, augtų studentų motyvacija toliau tęsti studijas bei didėtų valstybės nefinansuojamų studijų prieinamumas.


Inovatyvaus dirbtinės plaučių ventiliacijos įrenginio prototipo sukūrimas ir validavimas

Dideliu mastu visame pasaulyje plinta virusinė infekcija COVID-19. Sunkiausia susirgimo forma pasireiškia kvėpavimo funkcijos sutrikimu, kurio gydymui yra būtina dirbtinė plaučių ventiliacija (DPV). Taikant DPV susiduriama su dviem iššūkiais: progresuojant plaučių pažeidimui, kyla poreikis tiesiogiai stebėti ir atlikti pakeitimus DPV prietaise, o tam reikia specialistui užsidėti apsaugos priemones, prieš įeinant į užterštą zoną - įprastinai tai trunka apie 5 minutes. Taip pat, kiekvienas DPV įrenginio nustatymų ar paciento ventiliacijos parametrų vertinimas galimas tik esant šalia įrenginio. Laikas reikalingas gydytojui užsidėti apsaugos priemones ir nueiti iki įrenginio gali tapti ir paciento mirties priežastimi, jei vėluojama koreguoti ventiliacijos parametrus ir režimus. Apsaugos priemonių dėvėjimas apsunkina medicinos personalo kvėpavimą, sukelia oro trūkumą, kūno temperatūros didėjimą ir su tuo susijusį skysčių netekimą, dėl ko ilgalaikis specialisto buvimas šalia pacientų siejamas su apsunkintu sprendimų priėmimu ir specialisto savijautos blogėjimu. Taip pat, buvimas šalia sergančio paciento didina specialisto užsikrėtimo riziką. Šio projekto metu bus kuriamas DPV įrenginys, kuris be savo įprastinių funkcijų taip pat suteiks galimybę stebėti ir iš dalies valdyti režimus bei parametrus. Tokiu būdu norima pagerinti greito reagavimo ir optimalių sprendimų priėmimo rizikų priemonių valdymą, sumažinti išvengiamų mirčių skaičių, bei sumažinti medicinos personalo užsikrėtimo riziką. Taip pat bus kuriama ir išbandoma paciento padėties (liet. pozicionavimas, angl. proning) stebėsenos ir jos keitimo chronometrinio asistavimo sistema, integruota naujai kuriamame DPV įrenginyje.


Birštono, Kaišiadorių rajono ir Prienų rajono savivaldybes jungiančių trasų ir turizmo maršrutų informacinės infrastruktūros plėtra

Kaišiadorių rajono savivaldybės administracija

Projekto metu bus įrengta ženklinimo infrastruktūra, skirta informuoti ir žymėti lankytinas vietas, esančias Birštono, Kaišiadorių rajono ir Prienų rajono savivaldybes jungiančiame turizmo maršrute. Bus pagaminti ir įrengti 216 infrastruktūros objektų, nurodančių lankytinų objektų kryptį, 35 objektai, informuojantys apie lankytiną objektą ir 23 objektai, informuojantys apie savivaldybes jungiantį maršrutą, vietovę, pagrindinius toje vietovėje esančius lankytinus objektus. Šių priemonių įgyvendinimas pagerins informavimą apie lankytinus objektus savivaldybėse, padės turistams lengviau rasti norimus objektus, padidins domėjimąsi kultūros, gamtos paveldo objektais, prisidės prie darnios turizmo informacinės ir ženklinimo sistemos sukūrimo, paskatins atvykstamąjį turizmą, turės įtakos vietos smulkaus ir vidutinio verslo vystymuisi. Projekto tikslinė grupė–Lietuvos ir užsienio turistai, projektą įgyvendinančios savivaldybės, joms pavaldžios institucijos (turizmo srityje).


Plastikinių produktų gamyklos energijos, energijos išteklių ir vandens vartojimo auditas

UAB "Hoda", plastikinių produktų gamintoja, numato atlikti energijos, energijos išteklių ir vandens vartojimo auditą pagal "Energijos, energijos išteklių ir vandens vartojimo audito atlikimo technologiniuose procesuose ir įrenginiuose metodika". Šiuo auditu siekiama išsiaiškinti energijos, energijos išteklių taupymo galimybes,  įgyvendinti bent 30 proc. audito ataskaitoje rekomenduotų energijos vartojimo efektyvumo priemonių, kurios pagal paprastą atsipirkimo laiką siektų iki trijų metų bei tokiu būdu mažinti šiltnamio efektą sukeliančių dujų išmetimą į aplinką.


Gamtinės Neries senvagės kraštovaizdžio arealų būklės atkūrimas (tarp Linkmenų ir Geležinio Vilko gatvių)

Vilniaus miesto savivaldybės administracija

Šiuo metu ši teritorija yra apleista ir sunykusi, praradusi natūralią kraštovaizdžio struktūrą ir vertingus gamtinius elementus. Neries senvagės glaciokarstinės  kilmės ežerėlių slėnio vakarinis šlaitas buvo smarkiai deformuotas statant Geležinio Vilko gatvę. Žemės buvo sustumtos link ežerėlių, suformuojant labai stačius nenatūralaus nuolydžio šlaitus, neišsprendžiant šlaitų priežiūros, lietaus vandens sutvarkymo, lankytojų patekimo klausimų. Dėl šių priežasčių Neries senvagės šlaitai yra pažeisti erozijos, neturi natūralios išraiškos, yra neprieinami ir sunkiai prižiūrimi. Dėl eroduojančio grunto savybių šlaitai apaugę skurdžia augmenija, neskatinančia bioįvairovės procesų. Kadangi gamtinio  karkaso deformacijos, jo technogeninis užgožimas lemia didesnes ar mažesnes neigiamas pasekmes ekologijai ir, tuo pačiu, socialinei-ekonominei aplinkai, Senvagės teritorijos gaivinimo problema tampa kompleksine.Problemai spręsti inicijuojamas projektas, kurio metu bus įgyvendintos kraštovaizdžio formavimo priemonės, plotas - 7 ha. Senvagės ežerėlių parko pagrindinė idėja – maksimaliai atkuri natūralią gamtinę  tvenkinių aplinką, su galimybe ją stebėti ir joje būti įvairaus amžiaus ir skirtingas judėjimo galimybes turintiems žmonėms. Parkas taps unikalia oaze gana intensyviai urbanizuotoje aplinkoje. Projekto metu bus gamtinėmis priemonėmis sutvirtinti erozijos pažeisti šlaitai, kompleksiškai tvarkomi ir formuojami želdiniai, įrengti mediniai pėsčiųjų takai ant vandens, sudarysiantys galimybę prieiti kuo arčiau prie vandens ir iš apačios stebėti senslėnio gylį bei mėgautis vandens augalija, įrengiama lietaus surinkimo sistema. Įgyvendinus projektą bus amortizuota užstatymo invazija reliktiniame senvagės vietovaizdyje ir šlaituose, padidintas integralumas tarp gamtinių ir urbanizuotų elementų, išryškintas ir pritaikyta viešajam naudojimui gamtinės aplinka.


Kultūros įstaigų infrastruktūros modernizavimas Varėnos mieste

Varėnos rajono savivaldybės administracija

Šiuo metu Varėnos rajono savivaldybės viešojoje bibliotekoje yra nepakankamai tinkamos sąlygos gyventojų tobulėjimui, turiningam laisvalaikiui, mokslo ir profesinių žinių siekimui, o Varėnos kultūros centre taip pat jaučiama profesionalaus meno sklaidos stoka, kultūros centro patalpos „nedraugiškos“ tikslinių grupių poreikiams ir paslaugos nepakankamai prieinamos visiems norintiems. Projekto įgyvendinimo metu planuojama atnaujinti Varėnos rajono savivaldybės viešosios bibliotekos pastato vidaus patalpas (paprastasis remontas), aprūpinti veiklai būtinais baldais bei įranga. Taip pat Varėnos kultūros centras bus aprūpintas mobilia apšvietimo, garso ir kita įranga bei baldais, kas leis padidinti renginių skaičių,  perkeliant juos į lauką ir taip pritraukiant daugiau žiūrovų. Moderni scenos ir kita įranga leis pritraukti daugiau profesionalaus meno renginių, padidinti mėgėjų meno kolektyvų skaičių. Tikimasi, kad modernizuota, šiuolaikinės visuomenės poreikius atitinkanti kultūros infrastruktūra prisidės prie aukštesnės kokybės kultūros paslaugų sukūrimo, skatins papildomus lankytojų (apsilankymų) srautus, bei taip bus didindamas Varėnos miesto patrauklumas investicijoms ir verslo plėtrai.


Lauryno Stuokos - Gucevičiaus gimnazijos ugdymo erdvių modernizavimas

Širvintų rajono savivaldybės administracija

Pagrindinė projektu sprendžiama problema - Lauryno Stuokos-Gucevičiaus gimnazijos teikiamų viešųjų paslaugų kokybės ir prieinamumo neatitikimas tikslinių grupių poreikiams. Pagrindinė problemos priežastis - infrastruktūros netinkamumas viešajai paslaugai teikti. Todėl projekte planuojama sukurti modernias kūrybiškumą skatinančias edukacines erdves, pritaikant idėjas, pateiktas mokyklų edukacinių erdvių atnaujinimo (modernizavimo) projektiniuose pasiūlymuose, sutvarkyti gimnazijos sporto salę bei futbolo aikštę, įsigyti būtiną sporto inventorių bei įrangą ir baldus. Modernios, kūrybiškumą skatinančios erdvės kuriamos Lauryno Stuokos-Gucevičiaus gimnazijos bendruomenei.


„Slaugos fakulteto studijų bazės sukūrimas“

Projekto vykdytojas – Lietuvos sveikatos mokslų universitetas (toliau - LSMU). Projektas įgyvendinamas be partnerių. Pagrindinė sprendžiama problema – nepakankami biomedicinos studijų srities, slaugos, reabilitacijos, medicinos ir sveikatos studijų krypčių studentų gebėjimai ir kompetencijos, kurių įgijimą riboja studijų aplinkos (infrastruktūros) trūkumas bei fragmentacija, kuri reikalinga jiems siekiant įgyti aukščiausias kompetencijas, reikalingas tiek nacionaliniu, tiek tarptautiniu mastu. Projekto tikslas – užtikrinti LSMU Slaugos fakultete vykdomų biomedicinos studijų srities slaugos, reabilitacijos, medicinos ir sveikatos studijų krypčių programų kokybę bei sudaryti sąlygas studentams įgyti aukščiausias kompetencijas, reikalingas sveikatos priežiūros sistemai. Projekto veiklos: Slaugos fakulteto studijų bazės pastato ir susijusios infrastruktūros statyba (adresu Eivenių g. 2, 4 Kaunas) ir Slaugos fakulteto studijų bazės aprūpinimas slaugos, reabilitacijos, medicinos ir sveikatos studijų krypčių programoms reikalinga studijų įranga, kompiuterine įranga ir baldais (adresu Eivenių g. 2, Sukilėlių pr. 15 Kaunas). Siekiami kokybiniai projekto rezultatai: aukšta LSMU slaugos, reabilitacijos, medicinos ir sveikatos studijų krypčių programų kokybė; aukščiausios slaugos, reabilitacijos, medicinos ir sveikatos studijų krypčių programose studijuojančių asmenų kompetencijos, reikalingos sveikatos priežiūros sistemai; didėjantis LSMU studentų konkurencingumas nacionaliniu ir tarptautiniu lygmeniu; kylantis bendras LSMU Slaugos fakulteto studijų programų prestižas.


Tuberkuliozės diagnostikos kokybės gerinimas VšĮ Marijampolės ligoninėje

Pastaraisiais metais Marijampolės regione epidemiologiniai sergamumo tuberkulioze rodikliai išlikdavo aukštesni už Lietuvos sergamumo rodiklius. Dėl prastos Marijampolės ligoninės mikroskopijos centro kabineto infrastruktūros būklės, regione neužtikrinamas ankstyvas ištyrimas. Norint laiku ir tinkamai diagnozuoti tuberkuliozę, sustabdyti jos plitimą ir užtikrinti kokybišką gydymą, inicijuojamas projektas, kurio metu bus atnaujinama įstaigos tuberkuliozės diagnostikai ir laboratoriniams tyrimams reikalinga infrastruktūra: atnaujinamos patalpos ir įsigyjama nauja įranga, baldai, reikalingi paslaugų teikimui. Atnaujinus ligoninės infrastruktūrą bus užtikrintas greitesnis ir kokybiškesnis laboratorinių tyrimų atlikimas, tuberkuliozės diagnostika, bei užtikrinta ligoninės personalo apsauga. Tikimasi, kad projekto įgyvendinimas prisidės prie sergančiųjų tuberkulioze skaičiaus mažinimo regione.


Paskatos pradedantiesiems dizaino kūrėjams kurti ir diegti naujus dizaino sprendimus

Lietuvos kultūrinių ir kūrybinių industrijų (toliau – KKI) sektorius (KKI laikomas ir vienu iš labiausiai nukentėjusių sektorių pandemijos laikotarpiu) neturi galimybių pakankamai išnaudoti augimo potencialo, taip pat trūksta į kūrėjus ir jų darbo vietų augimą orientuotos infrastruktūros bei kitų tinkamų sąlygų plėtoti kūrybinį potencialą, didinti esamų paslaugų mastą, kurti konkurencingus aukštos pridėtinės vertės produktus / paslaugas, prisidėti prie tvarios žiedinės ekonomikos, skaitmenizavimo, ir taip didinti konkurencinį pranašumą, skatinti paslaugų eksportą. Atsižvelgiant į įvardintą problematiką, projektu siekiama paskatinti pradedančiuosius dizainerius tobulinti savo kvalifikaciją, ją pritaikant verslo procesuose, paslaugų ir gamybos vystyme, ir tuo pačiu padėti nuo pandemijos sukeltos ekonominės krizės nukentėjusioms įvairių sektorių MVĮ, kuriant ir diegiant jose naujus dizaino sprendimus, orientuotus į skaitmeninės ir (arba) žiedinės ekonomikos principų įgyvendinimą.


Senosios Varėnos kaimo viešosios infrastruktūros atnaujinimas ir pritaikymas bendruomenės poreikiams

Esama Senosios Varėnos kaimo infrastruktūra nesudaro prielaidų aktyviai bendruomenės veiklai, gyventojų užimtumui, kokybiškam laisvalaikio praleidimui bei verslo plėtrai. Siekiant prisidėti prie gyvenimo kokybės ir aplinkos gerinimo, projekto metu Senosios Varėnos kaime bus modernizuotos dvi viešosios erdvės – teritorija prie A. Ryliškio pagrindinės mokyklos ir Varėnės upės pakrantė, rekonstruotos Stadiono ir A. Ryliškio (nuo Vytauto g. iki Tilto g.) gatvių atkarpos. Tikimasi, kad įgyvendinus projektą padidės modernizuotų objektų patrauklumas, pagerės gyvenimo kokybė, bendruomeninės laisvalaikio, rekreacijos sąlygos, bus sudarytos sąlygos kurtis prekybai, įvairioms paslaugoms (smulkiam verslui), padidės vietos gyventojų saugumas.


Vilkaviškio rajono savivaldybės administracija

Projekto "Vilkaviškio miesto centrinės J. Basanavičiaus aikštės ir jos prieigų sutvarkymas" metu ketinama spręsti nepalankios viešosios infrastruktūros gyventojų užimtumui ir verslo plėtrai centrinėje Vilkaviškio mieste dalyje problemą. Šiuo metu esamos viešosios erdvės būklė nesudarytų tinkamų prielaidų Vilkaviškio miesto ir rajono gyventojams, rajono svečiams bei vietos verslininkams didinti socialinį ir ekonominį aktyvumą aplink Vilkaviškio miesto centrinę aikštę, kadangi ji yra nepatraukli laisvalaikiui leisti, vietos gyventojų poilsiui ir rekreacijai organizuoti, didinti investicijas susijusias su laisvalaikio, maitinimo bei susijusių panašių paslaugų teikimu ir organizavimu. Projekto metu ketinama perplanuoti ir rekonstruoti J. Basanavičiaus aikštę ir jos prieigas, siekiant sudaryti sąlygas gyventojų socialiniam ekonominiam aktyvumui ir verslo investicijoms skatinti Vilkaviškio mieste.


Miesto viešojo transporto priemonių parko atnaujinimas Vilniaus mieste

Pastaraisiais metais Vilniaus miesto gyventojų ir į miestą atvykstančių „dienos gyventojų“ skaičius nuolat augo, kas sąlygojo vis intensyvesnius individualių transporto priemonių miesto gatvėse srautus, transporto spūsčių didėjimą, oro užterštumą, ilgesnį  kelionės laiką. Šias problemas bent iš dalies padėtų sumažinti intensyvesnis naudojimasis miesto viešuoju transportu, tačiau šiuo metu viešojo transporto paslaugos neretai neatitinka vartotojų lūkesčių, netenkina jų poreikių, kas skatina naudotis automobiliu, o ne viešuoju transportu. Nors troleibusų maršrutų tinklas, ypač centrinėje miesto dalyje, yra labai gerai išvystytas, tačiau eksploatuojamas transporto priemonių parkas didžiąja dalimi nusidėvėjęs, troleibusai techniškai ir moraliai pasenę, menkas jų eksploatacinis greitis, prastos keleivių kelionės komforto sąlygos. Per paskutinįjį dešimtmetį troleibusų parkas visai nebuvo atnaujinamas, todėl šiuo metu vidutinis troleibusų amžius siekia virš 22 metų, o apie 57 proc. viso parko sudaro 20-25 metų troleibusai. Didžioji dalis troleibusų nepritaikyti neįgaliesiems arba žmonėms su specialiaisiais poreikiais, kas didina jų socialinę atskirtį. 2016 m. Vilniaus mieste troleibusais buvo pervežta beveik 55 tūkst. keleivių. Siekiant pagerinti Vilniaus miesto viešojo transporto paslaugų kokybę ir keleivių aptarnavimą, paskatinti miesto gyventojus labiau naudotis viešuoju transportu, būtina atnaujinti pasenusias ir nusidėvėjusias transporto priemones. Įgyvendindama projektą, Vilniaus miesto savivaldybės administracija planuoja įsigyti 41 vnt. naujų žemagrindžių troleibusų, kuriais pakeis tiek pat senesnių nei 20 metų šiuo metu eksploatuojamų troleibusų. Projekto įgyvendinimas pagerins kelionės troleibusais sąlygas, viešojo transporto paslaugų kokybę, skatins gyventojus ir miesto svečius labiau naudotis viešuoju transportu, prisidės prie keleivių srautų didinimo, prisidės prie socialinės atskirties mažinimo, universalaus dizaino principo įgyvendinimo.


Visuomenės informavimas apie aplinką

Lietuvos Respublikos aplinkos ministerija

Žmogus – neatsiejama gamtos dalis, tačiau dabartinė veikla, besivystančios technologijos keičia aplinką – daugėja stichinių nelaimių, nyksta augalai, gyvūnai, plonėja ozono sluoksnis, sparčiai senka gamtiniai ištekliai. Kiekvienas žmogus turi susimąstyti apie aplinkai daromą žalą ir griebtis kokių nors veiksmų, todėl pirmiausia jis turi būti gerai informuotas. Projekto esmė – Lietuvos gyventojų informuotumo didinimas, kurio bus siekiama įgyvendinant visuomenės informavimo ir švietimo aplinkos klausimais priemones – informacija apie aplinką bus skleidžiama nacionalinėje televizijoje, internetiniuose naujienų portaluose, socialinė reklama rodoma transporte, lauke ir kine, išleistas leidinys ir sukurta elektroninė knygų biblioteka. Veiklos suplanuotos remiantis visuomenės nuomonės tyrimų duomenimis bei rekomendacijomis komunikacijai siekiant didinti gyventojų informuotumą apie aplinką, didinti tausią vartojimo kultūrą, skatinti aplinkai draugišką elgseną.


Bendruomeninių vaikų globos namų tinklo plėtra Plungės rajono savivaldybėje

Plungės rajono savivaldybės administracija

Siekiant sukurti tinkamas sąlygas, būtinas veiksmingam perėjimui nuo institucinės globos prie šeimoje ir bendruomenėje teikiamų paslaugų, t. y. plėsti naujų formų paslaugų infrastruktūrą, įgyvendinamas projektas, kurio metu numatoma  žemės sklype, adresu Gandingos g. 11B, Plungė, statyti naują vienaukštį namą, pritaikant jį bendruomeninių vaikų globos namų veiklai ir jame apgyvendinti 8 tėvų globos netekusius vaikus.


Nuotekų surinkimo tinklų plėtra Vilniaus miesto Antakalnio, Fabijoniškių, Naujosios Vilnios ir Verkių seniūnijose

Uždaroji akcinė bendrovė "VILNIAUS VANDENYS"

Projektas skirtas nepakankamam nuotekų tvarkymo paslaugų prieinamumui išspręsti Vilniaus miesto savivaldybės Antakalnio, Fabijoniškių, Naujosios Vilnios ir Verkių seniūnijų teritorijose. Projekto įgyvendinimas sudarys galimybę gauti kokybiškas, centralizuotas nuotekų tvarkymo paslaugas, bus sumažintas aplinkos teršimas nevalytomis nuotekomis. Įgyvendinus projekto tikslus padidės išvardintų teritorijų patrauklumas, pagerės infrastruktūra.Bus padidintas nuotekų tvarkymo paslaugos prieinamumas – iš viso bus naujai nutiesta 11,3 km nuotekų tinklų ir prijungti 493 būstai (986 gyv.). Vilniaus miesto savivaldybės Antakalnio, Fabijoniškių, Naujosios Vilnios ir Verkių seniūnijose.


Inovatyvių, mikrobine biosinteze pagrįstų, technologijų kūrimas bei mikrobinės biosintezės MTEP infrastruktūros plėtra

UAB Biotechnologinės farmacijos centras "Biotechpharma"

Šiuo metu rinkoje yra palanki situacija kurti biopanašius terapinius baltymus ir vystyti jų gamybos technologijas. JAV ir Europoje dalies vaistų inovatorių patentinės apsaugos laikotarpis pasibaigė, dalies baigsis iki 2022 m. Todėl biopanašių terapinių baltymų gamybos technologijų kūrimas yra perspektyvus komerciniu požiūriu. Pagrindinė biofarmacijos rinkos problema yra didelės biotechnologinių vaistų kainos, dėl ko jų prieinamumas yra ribotas. Šiuo metu biofarmacijos rinkoje susidarė sąlygos užimti nišinę poziciją – kai dauguma kompanijų orientuojasi į žinduolinių ląstelių producentų produktus (ypač monokloninius antikūnus), pakankamai geros sąlygos susidarė įeiti į mikrobinių produktų rinką (insulinai, interferonai, žmogaus augimo hormonas, granulocitų  kolonijas stimuliuojantis faktorius, kai kurie retesni monokloniniai antikūnai, FAB fragmentai ir kt. produktai). Projekto metu Biotechpharma planuoja sukurti modernią mikrobinių produktų MTEP infrastruktūrą, kurioje galėtų tirti, kurti ir vystyti mikrobinių produktų gamybos technologijas.Projekto metu kartu su partneriu – Inovatyvios medicinos centru, planuojama sukurti biopanašaus ilgai veikiančio insulino glargino gamybos technologijos prototipą.


Sveikos gyvensenos skatinimas Pasvalio rajone

Pasvalio rajono savivaldybės visuomenės sveikatos biuras

Pasvalio r. patenka tarp tų savivaldybių, kurių nemaža dalis sveikatos rodiklių, atspindinčių visuomenės sveikatos būklę, yra prasčiausi lyginant su kitomis Lietuvos savivaldybėmis. Aktualiausios sveikatos problemos: gyventojų mirtingumas dėl galvos smegenų kraujotakos ligų, standartizuotas mirtingumas dėl kraujotakos sistemos ligų ir kt. Taip pat labai didelė problema yra žemas gyventojų aktyvumas dalyvaujant prevencinėse programose: patikrose dėl krūties vėžio, gimdos kaklelio piktybinių navikų, storosios žarnos vėžio, širdies ir kraujagyslių ligų. Šių sveikatos rodiklių reikšmės atspindi žemą gyventojų sveikatos raštingumo lygį–žemą motyvaciją ir kompetenciją gauti, suprasti informaciją ir ja visais būdais naudotis, siekiant stiprinti ir palaikyti gerą sveikatą. Projekto tikslas - padidinti Pasvalio r. savivaldybės gyventojų sveikatos raštingumo lygį bei suformuoti pozityvius jų sveikatos elgsenos pokyčius. Projekto veiklos: kompleksinis sveikatos ugdymas ir sveikos gyvensenos skatinimas (renginiai, seminarai, mokymai, stovyklos), mobilūs renginiai kuo arčiau tikslinės grupės, tikslinės grupės asmenų švietimas ir informavimas jiems prieinamomis priemonėmis naudojant šiuolaikines informacines technologijas. Projekte prioritetas teikiamas priemonėms, kurios užtikrina didesnį tikslinių grupių asmenų pasiekiamumą, įtraukimą ir grįžtamąjį ryšį – mobilūs mokomieji renginiai, nuotolinio mokymo sprendimamai ir pan. Tikimasi, jog šių veiklų įgyvendinimo metu Pasvalio  r. savivaldybės gyventojai daugiau sužinos apie sveiką gyvenseną, padidins savo sveikatos raštingumą ir daugiau dėmesio skirs savo sveikatai bei ligų prevencijai.Projekto rezultatas - nemažiau kaip 1050 Pasvalio r. savivaldybės gyventojų, sudalyvusių informavimo, švietimo ir mokymo renginiuose bei sveikatos raštingumą didinančiose projekto veiklose, ir taip padidinusių savo motyvaciją ir kompetenciją gauti, suprasti ir naudotis su sveika gyvensena susijusia informacija.


Kelių duomenų el. paslaugos sukūrimas

Valstybės įmonė Lietuvos automobilių kelių direkcija

Bendras Projekto tikslas – sukurti pažangią kelių duomenų el. paslaugą kelių duomenų teikėjams ir ūkio subjektams, naudojantiems kelių duomenis, pasitelkiant centralizuotą Lietuvos vietinės ir valstybinės reikšmės kelių duomenų šaltinį, kuriame kelių duomenys būtų tvarkomi nuo kelių turto gyvavimo ciklo pradžios iki pabaigos, įgalinant kokybiškesnių ir patogesnių el. paslaugų transporto sektoriuje kūrimą ir teikimą Lietuvos ir Europiniu lygiu. Projektą organizuoja Lietuvos automobilių kelių direkcija prie Susisiekimo ministerijos, kuri siekia įgyvendinti valstybinės reikšmės kelių priežiūros ir plėtros valstybės politiką, saugaus eismo valstybinės reikšmės keliuose valstybės politiką, organizuoti ir koordinuoti valstybinės reikšmės kelių atkūrimą, priežiūrą ir plėtrą. Projekto uždaviniai ir siekiami rezultatai - sukurti pažangią kelių duomenų el. paslaugą, skirtą kelių duomenų naudojimu suinteresuotiems subjektams ir sukurti kelių turto valdymo IS, kurioje duomenys būtų kaupiami nuo turto gyvavimo ciklo pradžios bei būtų realizuojami ir praplėsti turto valdymo ir analizės funkcionalumai. Projekto metu optimizuoti procesai turės teigiamos įtakos LAKD ir savivaldybių ištekliams. Bus lengviau ir paprasčiau vykdyti kelių turto valdymą, o tai lems sumažėjusį darbo laiką, skirtą atlikti pakartotinį duomenų suvedinėjimą ir panašias mechaniškas, pasikartojančias veiklas. Taip pat, integravus kelių projektų valdymą ir prijungus savivaldybių vykdomus projektus prie LAKD kelių turto valdymo IS, nebereikės pakartotinai derinti organizacinių detalių ir koncentruotis ties tiesioginių veiklų vykdymu. Taip pat, kelių turto valdymo IS, leidžianti efektyviau vykdyti turto valdymą, prisidės prie kelių priežiūros kokybės gerinimo. Tokiu būdu Projektas teigiamai prisidės prie LAKD ir savivaldybių materialinių išteklių gerinimo.


Projekto vykdytojo konsultavimasis

Dalyvavimu projekte bus siekiama sumažinti informacinės, konsultacinės, metodinės ir kitos paramos eksporto, potencialių rinkų paieškos,  klausimais ir kitais eksporto organizavimo klausimais trūkumą.


Integrali pagalba į namus neįgaliems asmenims Kauno mieste

Negalią turinčių asmenų centras „KORYS“ numato teikti integralios pagalbos paslaugas Kauno miesto gyventojams kartu su partneriu Kauno Kristaus Prisikėlimo parapija. Integrali pagalba bus teikiama 65 neįgaliems asmenims (vaikams ir suaugusiems asmenims, senyvo amžiaus asmenims): 1 asmeniui paslaugos bus teikiamos iki 4,5 val. per dieną, iki 5 dienų per savaitę, darbo dienomis. Ją teiks 4 mobiliosios komandos. Bus įsigyti automobiliai, kita reikalinga įranga bei priemonės socialinės globos ir slaugos paslaugoms teikti. Įgyvendinant projektą, numatomos individualios ir grupinės konsultacijos 40 šeimos narių. Šeimos nariai bus konsultuojami tokiomis temomis, kaip neįgalaus šeimos nario priežiūros ypatumai, perdegimo sindromas ir jo profilaktika, prevencija. Projekte dirbantiems darbuotojams bus organizuojami mokymai pagal specializuotas programas. Laukiamas projekto rezultatas – pakelta darbuotojų kvalifikacija, apmokyti savanoriai (39 asmenys), suteiktos integralios (socialinės globos ir slaugos) namuose paslaugos (65 gavėjai), patenkinti gyvybiškai svarbūs neįgalių asmenų poreikiai, užtikrintas šeimos narių konsultavimas jiems rūpimais klausimais (40 asmenų), paskatintas bendruomenės įsitraukimas į neformaliosios pagalbos teikimą (20 asmenų).


Plungės miesto gatvių apšvietimo sistemos modernizavimas

Projekto tikslas - padidinti gatvių apšvietimo viešosios paslaugos Plungės mieste kokybę ir energijos vartojimo efektyvumą. Numatytos projekto veiklos yra esamos Plungės miesto gatvių apšvietimo infrastruktūros (šviestuvų, atramų, maitinimo spintų) atnaujinimas, taip pat elektros energijos gamybai skirtos saulės elektrinės įdiegimas. Numatoma, kad projekto dėka bus atnaujinta gatvių apšvietimo infrastruktūra ne mažesniame nei 18 km Plungės miesto gatvių ruože. Atnaujinta infrastruktūra atitinkamose gatvėse visiškai atitiks standarto LST EN 13201 „Gatvių apšvietimas“ keliamus reikalavimus.


3D elektronikos spausdinimo technologijos, pasinaudojant bendradarbiavimo su CERN galimybe, kūrimo technologinio ir ekonominio gyvybingumo vertinimas

Projekto tikslas – Įvertinti planuojamo įgyvendinti MTEPI projekto, siekiant  plėtoti 3D elektronikos spausdinimo technologijas (toliau – Technologija), pasinaudojant bendradarbiavimo su CERN teikiamomis galimybėmis, technologinį, ekonominį ir komercinį gyvybingumą.
Projekto metus bus rengiama techninė galimybių studija, reikalinga įvertinti planuojamo kurti 3D elektronikos spausdintuvo  prototipo sukūrimo technologinį, ekonominį ir komercinį gyvybingumą. Rengiant galimybių studiją bus bendradarbiaujama su CERN.
Tikimasi, kad 3D elektronikos spausdintuvo  technologija sukels revoliuciją stalinių 3D spausdinimo rinkoje, pristatydama naujos kartos hibridinę technologiją, skirtą greitai, nebrangiai ir prieinamai spausdinti veikiančius elektrinius prietaisus.


Atrankinės patikros dėl onkologinių ligų programų efektyvumo didinimas Rytų regione

Viešoji įstaiga Vilniaus universiteto ligoninė Santaros klinikos

Lietuvoje onkologinės ligos užima antrą vietą bendroje mirtingumo struktūroje ir didžiausias mirtingumas yra darbingo (45–64 m.) amžiaus žmonių grupėje. Be to, pastebėta, kad trijų onkologinių ligų – gimdos kaklelio, krūties ir storosios žarnos vėžio profilaktinės patikros programos vykdomos vis dar neefektyviai, todėl būtina suaktyvinti informacinę sklaidą tikslinėms gyventojų grupėms, apie vykdomas minėtų onkologinių ligų prevencines programas ir jų naudą. Tuo tikslu bus įgyvendinamas projektas, kurio metu numatomos šios veiklos kryptys:
1. Vadovaujantis Europos mokslininkų gairėmis, parengti Lietuvos poreikius atitinkančias storosios žarnos bei krūties vėžio atrankinės patikros programų metodiką (gaires) (toliau - Atrankinės patikros metodika);
2. Vadovaujantis Atrankinės patikros metodika, apmokyti pirminio ir antrinio lygio asmens sveikatos priežiūros paslaugas Rytų regione teikiančius specialistus;
3. Siekiant didinti prevenciją prieš storosios žarnos, krūties vėžio bei  gimdos kaklelio vėžinius susirgimus, įkurti koordinavimo centrą Rytų regione, kuris įgyvendins Atrankinės patikros metodikos reikalavimus;
4. Organizuoti bei vykdyti informacijos sklaidą gyventojams apie šalyje vykdomas prevencines onkologinių ligų programas ir jų naudą.
Projekto metu sukurti rezultatai sudarys tinkamas prielaidas padidinti onkologinių ligų ankstyvosios diagnostikos programų vykdymą Rytų regione esančiose tikslinėse teritorijose ir kitose savivaldybėse, padėtų siekti sveiko senėjimo, bei didintų gyventojų atsakomybę už savo sveikatą.


Spindulinės terapijos paslaugų infrastruktūros modernizavimas Nacionaliniame vėžio institute

Projektu siekiama spręsti specializuotų onkologinių ambulatorinių asmens sveikatos priežiūros paslaugų prieinamumo ir kokybės mažėjimą dėl spindulinės terapijos infrastruktūros  nusidėvėjimo ir technologinio neatitikimo šių dienų modernios ir pažangios spindulinės terapijos reikalavimams.Pagrindinis projekto tikslas - mažinti tikslinių teritorijų ir kitų šalies gyventojų sergamumą ir ankstyvą mirtingumą nuo piktybinių navikų, plėtojant spindulinės terapijos paslaugų infrastruktūrą. Nacionalinis vėžio institutas įsigis naują linijinį greitintuvą su spindulinio gydymo procedūros vaizdinimo ir valdymo sistema. Taip bus sudarytos sąlygos teikti efektyvesnes ir savalaikes, kokybiškas spindulinės terapijos paslaugas, pritaikyti naujus IMRT-VMAT-IGRT metodus bei stereotaktinę spindulinę terapiją Nacionalinio vėžio instituto pacientams, tame tarpe ir tikslinių teritorijų (Trakų, Šalčininkų, Širvintų, Molėtų, Varėnos, Ignalinos rajonai), kurias aptarnauja Nacionalinis vėžio institutas, gyventojams.


Visagino technologijos ir verslo profesinio mokymo centro mokinių praktinis mokymas darbo vietoje ir sektoriniame praktinio mokymo centre

Iš visų dešimties šalies regionų, tik penkiuose regionuose esančiose profesinėse švietimo įstaigose yra inžinerinei pramonei aktualių programų, įgyvendinamų pameistrystės mokymosi forma.  Utenos regione tik 7,4 proc. mokinių inžinerinėse profesijose apmokama pasitelkiant pameistrystės modelį.  Siekiant  suteikti daugiau galimybių jaunimui kelti savo kvalifikaciją  Visagino technologijos ir verslo profesinio mokymo centras nuolat reaguoja į ekonomines ir socialines sąlygas, mokinių poreikius, centre plėtojamos mokymosi galimybės mokiniams, derinantiems darbą ir mokymąsi: yra  taikoma pameistrystės mokymosi forma, e-mokymosi metodai ir kt. 2020 m. pameistrystės mokymosi formos įgyvendinime dalyvavo 4 įmonės, mokėsi daugiau kaip 70  mokinių, kurie dirba inžinerinės pramonės darbo vietose.  Įgyvendinant mokymą pameistrystės forma,  prisidedama prie jaunuolių ankstyvo ir sklandaus įsiliejimo į darbo rinką, verslo poreikių tenkinimo švietimo dėka, taip pat gaunamas teigiamas socialinis ir ekonominis poveikis. Projekto tikslas - padidinti profesinio ir suaugusiųjų mokymo atitiktį darbo rinkos poreikiams ir patrauklumą, remiant ir skatinant praktinių įgūdžių įgijimą darbo vietoje.Projekto įgyvendinimo metu pagal pasirašytas partnerystės sutartis 4 Lietuvos įmonėse atliekamas praktinis mokymas darbo vietoje ir sektoriniame praktinio mokymo centre.Praktinis mokymas darbo vietoje bus atliekamas pagal elektriko ir automatinių sistemų eksploatavimo mechatroniko formaliojo mokymo programas. Projekto tikslinė grupė - Visagino technologijos ir verslo profesinio mokymo centro formaliojo mokymosi programų mokiniai - 64 asmenys (planuojamas mokinių skaičius yra preliminarus, kadangi projekto eigoje gali keistis jų skaičius).


SARS-CoV-2 viruso infekcijos diagnozavimo paslaugų kokybės ir prieinamumo gerinimas (SMART-LAB)

Nacionalinė visuomenės sveikatos priežiūros laboratorija

Šiuo metu tyrimai vykdomi įvairiose šalies laboratorijose – dėl turimos skirtingos įrangos naudojami įvairūs reagentai, skirtingi tyrimų metodai, skiriasi ir tyrimų protokolų turinys. Be to, nuolatos kintantys ir sunkiai prognozuojami ėminių kiekiai sukelia daugybę logistikos problemų. Visos šios priežastys įtakoja ilgesnę tyrimų trukmę ir aukštus kaštus. Šiuo projektu ketinama sukurti infrastruktūrą greitam ir kokybiškam SARS-CoV-2 viruso diagnozavimui bei efektyviam COVID-19 ligos testavimui. Įgyvendinus projektą išaugs centralizuotai atliekamų tyrimų apimtis, ženkliai sumažės tyrimų kaštai, bus efektyviai valdomi tyrimų srautai, leidžiantis adekvačiai reaguoti į epidemiologinės situacijos pokyčius bei formuoti galimus atsako modelius. Bus įsigyta ir įdiegta moderni didelio našumo diagnostinė SARS-CoV-2 viruso testavimo įranga, pagalbinė įranga, kuri būtina diagnostinės įrangos funkcionalumui užtikrinti, Vilniuje ir Kaune patalpos bus pritaikytos moderniai infrastruktūrai. Įgyvendinus projektą bus racionaliau naudojami turimi resursai bei užtikrintas šiuolaikinis ir saugus atliekamų tyrimų lygis. Bus sukurta pirmoji tokia specializuota infrastruktūra Lietuvoje, leidžianti naudoti vienodus tyrimų metodus ir unifikuotus tyrimų protokolus.


Analizės, modeliavimo ir rizikos valdymo kompetencijų centro (i.MAMC) įkūrimas

Valstybinė mokesčių inspekcija prie Lietuvos Respublikos finansų ministerijos

Pagrindinė sprendžiama problema – egzistuojantis didelis fragmentiškumas mokesčius administruojančių institucijų analizės ir rizikos valdymo srityje, kuris lemia mažesnį mokesčių administravimo efektyvumą nei įmanomas. Taip pat kokybiško mokesčių administravimo analizės ir rizikos valdymo proceso užtikrinimui esamoje situacijoje trūksta kompetencijų bei įrankių. Šiuo projektu sprendžiamos aprašytos problemos, o projekto tikslas - gerinti mokesčių surinkimą, diegti išmaniąją mokesčių administravimo sistemą, stiprinant Valstybinės mokesčių inspekcijos analitinius gebėjimus. Įgyvendinus projekto veiklas, bus įkurtas analitikos kompetencijų centras, taip pat bus parengti procedūriniai ir metodiniai dokumentai, kurių dėka bus galima pasiekti didesnio efektyvumo mokesčių administravimo srityje. Projekto metu bus įkurtas analitikos kompetencijų centras, panaudojant žmogiškuosius ir IT išteklius (bus parengtas i.MAMC veiklos modelis, įsigyta analitinė programinė įranga, perimta užsienio geroji praktika bei apmokyti darbuotojai) ir sukurtas mokesčių administravimo analizės, modeliavimo ir rizikos valdymo procesas (bus parengtos mokesčių mokėtojų mikro lygmens analizės, modeliavimo ir rizikos valdymo bei makro lygmens mokesčių administravimo analizės metodikos ir savanoriško prievolių vykdymo skatinimo gairės 2019-2023 m.).


Vilniaus universiteto gydytojų kompetencijų ir kvalifikacijos tobulinimas

Lietuvoje gydytojų kvalifikacijos tobulinimui šiuo metu skiriamas nepakankamas finansavimas. Projekto įgyvendinimo metu bus sprendžiama ši problema.Projekto tikslas užtikrinti Vilniaus universiteto teikiamą formaliojo ir neformaliojo ugdymo paslaugų kokybę bei pasiūlą gydytojams, tobulinant gydytojų kompetencijas bei kvalifikaciją.VU kartu su partneriu VšĮ Vilniaus universiteto lignine Santaros klinikos, įgyvendinęs projektą, apmokys sveikatos paslaugas teikiančius gydytojus pagal mokymų programas, kurios bus parengtos, remiantis inovatyviausia ir pažangiausia pasauline praktika. Projekto įgyvendinimo metu mokymai bus vykdomi keturiose Lietuvos apskrityse Alytaus, Panevėžio, Utenos ir Vilniaus. Mokslinėse praktinėse konferencijose, stažuotėse ir seminaruose dalyvaus šių apskričių sveikatos priežiūros įstaigų gydytojai.VU kartu su partneriu VUL Santaros klinikos, įgyvendinęs projektą, apmokys apie 3975 medicinos paslaugas teikiančių gydytojų bei 150 gydytojų rezidentų.


Psichologinės ir socialinės pagalbos teikimas onkologinėmis ligomis sergantiems asmenims

Viešoji įstaiga Šeimos santykių institutas

Projekto tikslas - teikti psichologinę ir socialinę pagalbą sergantiems onkologinėmis ligomis.
Projekto uždavinys - gerinti sergančiųjų onkologinėmis ligomis socialinę ir emocinę sveikatą, mažinant sveikatos paslaugų prienamumo netolygumus.
Projekto veiklos ir siekiami rezultatai:
1) Psichologinė (individuali ir grupėje) ir socialinė pagalba bei motyvavimas bus suteikta 100 asm.
Projekto trukmė: 18 mėn.
Projekto pareiškėjas: VšĮ Šeimos santykių institutas
Projekto partneriai: VšĮ Jonavos pirminės sveikatos priežiūros centras, VšĮ Kaišiadorių pirminės sveikatos priežiūros centras, VšĮ Kėdainių pirminės sveikatos priežiūros centras.


Inovatyvūs gyvūnų modeliai akies tinklainės ligų gydymui skirtų pažangių vaistinių preparatų ikiklinikiniams tyrimams (retina-R)

Teikiamas projektas yra skirtas naujų žinių, reikalingų tinklainės edemos ir tinklainės neovaskuliarizacijos atsiradimui ir vystymuisi reikalingų faktorių sekos ir jų veikimo trukmės nustatymui, sukūrimui bei šių žinių panaudojimui naujų ikiklinikinių in vivo modelių prototipams sukurti. Planuojama, kad projekto metu bus sukurti ir validuoti dviejų naujų ikiklinikinių in vivo modelių prototipai bei moksliniais tyrimais patvirtintas jų tinkamumas naujai kuriamų vaistinių preparatų tyrimams. Projekto metu taip pat bus sukurtas įrankis in vivo vaizdinimo metu gautų tinklainės vaizdų apdorojimui, kuris pokyčių atpažinimui ir kiekybiniam vertinimui naudos dirbtinio intelekto algoritmus.

Projekto metu bus įgyvendinamos MTEP veiklos, skirtos ikiklinikinio kombinuoto DR ir AGDD modelio graužikuose ir ikiklinikinio virusais indukuoto tinklainės neovaskuliarizaciją sukeliančių ligų modelio žiurkėse indukcijai bei tyrimams, naudojant in vivo ir post mortem histologinius tyrimo metodus. Lygiagrečiai bus kuriamas ir validuojamas konvoliucinis dirbtinio neuroninio tinklo algoritmas. Projekto metu taip pat bus plečiama įmonės mokslinių tyrimų ir eksperimentinės plėtros infrastruktūra.


Ukmergės miesto piliakalnio teritorijos su prieigomis sutvarkymas

Ukmergės rajono savivaldybės administracija

Siekiant pagerinti Ukmergės miesto bendruomeninę infrastruktūrą, padidinti gyventojų užimtumą bei prisidėti prie palankių sąlygų verslo ir paslaugų sektoriaus kūrimui ir plėtrai sudarymo, bus tvarkomas Ukmergės piliakalnis ir jo prieigos: įrengtas takas į piliakalnį, laiptai į Vytauto gatvę, sutvarkytas palei piliakalnį tekančio Vilkmergėlės upelio pakrantės gerbūvis, įrengtas lieptas per upelį, suformuota vieta skulptūrų parkui palei kairįjį upelio krantą, įrengtas piliakalnio apšvietimas, sutvarkyti želdiniai, įrengta mažoji architektūra. Tikimasi, kad atnaujinus piliakalnį ir jo prieigas, ne tik atsiras patraukli poilsio ir laisvalaikio erdvė miesto gyventojams ir svečiams, bet ir pagerės miesto įvaizdis, padidės investicinis ptrauklumas.  Piliakalnis ir jo prieigos bus pritaikytos kultūros, sveikatinimo, poilsio, laisvalaikio ir kitai bendruomenės veiklai. Čia vyks įvairūs kultūros, sveikatinimo, šventiniai renginiai.